Väliaikaista maahantuontia koskeva yleissopimus (Istanbulin sopimus)



Virallinen lehti nro L 130 , 27/05/1993 s. 0004 - 0075

Suomenk. erityispainos Alue 2 Nide 9 s. 0071

Ruotsink. erityispainos Alue 2 Nide 9 s. 0071



SISÄLLYSLUETTELO Yleissopimuksen rakenne Liite A väliaikaisen maahantuonnin asiakirjoista (ATA-carnet, CPD-carnet) Liite B.1 näyttelyissä, messuilla, kokouksissa tai niiden kaltaisissa tilaisuuksissa esiteltävistä tai käytettävistä tavaroista Liite B.2 ammatinharjoittamisvälineistä Liite B.3 kuljetussäiliöistä, kuormausalustoista; pakkauspäällisistä, näytteistä ja muista kaupallisen toiminnon yhteydessä maahantuoduista tavaroista Liite B.4 tuotantotoiminnon yhteydessä maahantuoduista tavaroista Liite B.5 kasvatuksellisessa, tieteellisessä tai kulttuuritarkoituksessa maahantuoduista tavaroista Liite B.6 matkustajien henkilökohtaisista tavaroista ja urheilukäyttöön maahantuoduista tavaroista Liite B.7 matkailumainosasiakirjoista ja -välineistä Liite B.8 rajaliikenteessä maahantuoduista tavaroista Liite B.9 humanitaarisessa tarkoituksessa maahantuoduista tavaroista Liite C kulkuneuvoista Liite D eläimistä Liite E osittain tuontitulleista ja -veroista suspendoituina maahantuoduista tavaroista LIITE I VÄLIAIKAISTA MAAHANTUONTIA KOSKEVA YLEISSOPIMUS JOHDANTO Tämän, tulliyhteistyöneuvoston suojeluksessa laaditun yleissopimuksen SOPIMUSPUOLET, jotka TOTEAVAT nykytilanteen, jossa väliaikaista maahantuontia koskevat moninaiset ja hajanaiset kansainväliset tulliyleissopimukset, olevan epätyydyttävä; KATSOVAT, että tämä tilanne voi tulevaisuudessa yhä huonontua, jos uudet väliaikaiset maahantuonnit tarvitsevat kansainvälistä sääntelyä; OTTAVAT HUOMIOON kaupan edustajien ja muiden asianomaisten piirien toivomukset väliaikaisen maahantuonnin muodollisuuksien suorittamisen helpottamisesta; KATSOVAT, että tullimenettelyjen yksinkertaistaminen ja yhdenmukaistaminen sekä erityisesti yhden ainoan kansainvälisen, kaikki väliaikaista maahantuontia koskevat olemassaolevat yleissopimukset kattavan asiakirjan hyväksyminen helpottaisivat käyttäjien pääsyä kansainvälisiin voimassaoleviin määräyksiin väliaikaisesta maahantuonnista ja vaikuttaisivat tehokkaasti kansainvälisen kaupan ja muiden kansainvälisten vaihtomuotojen kehittymiseen; OVAT VAKUUTTUNEITA, että kansainvälinen, yhdenmukaisia määräyksiä väliaikaiseen maahantuontiin suosittava asiakirja toisi olennaisia etuja kansainvälisiin vaihtoihin ja varmistaisi tullimenettelyjen korkeamman yksinkertaistamis- ja yhdenmukaistamisasteen, mikä on yksi tulliyhteistyöneuvoston päätavoitteista; OVAT PÄÄTTÄNEET helpottaa väliaikaista maahantuontia yksinkertaistamalla ja yhdenmukaistamalla menetelmiä pyrkiessään taloudellisiin, humanitaarisiin, kulttuuri-, sosiaalisiin tai matkailullisiin tavoitteisiin; KATSOVAT, että normitettujen väliaikaisen maahantuonnin asiakirjojen käyttöönotto kansainvälisinä tulliasiakirjoina, joihin liittyy kansainvälinen vakuus, edistää väliaikaisen maahantuonnin menettelyn helpottamista, jos tulliasiakirjaa ja vakuutta vaaditaan, OVAT PÄÄTTÄNEET SEURAAVAA: I LUKU YLEISMÄÄRÄYKSET Määritelmät 1 artikla Tässä yleissopimuksessa tarkoitetaan: a) väliaikaisella maahantuonnilla tullimenettelyä, joka sallii tullialueelle tuotavan tuontitulleitta ja -veroitta ja taloudellisia tuontikieltoja tai -rajoituksia soveltamatta tiettyjä tavaroita (kulkuneuvot mukaan lukien), jotka on tuotu maahan tietyssä tarkoituksessa ja tarkoitettu jälleenvietäviksi tietyssä määräajassa niitä mitenkään muuttamatta, käytön seurauksena olevaa tavanomaista arvon alenemista lukuun ottamatta; b) tuontitulleilla ja -veroilla tulleja ja kaikkia muita veroja ja eri maksuja, jotka kannetaan tavaroiden (kulkuneuvot mukaan lukien) maahantuonnissa tai maahantuonnin yhteydessä, paitsi ne maksut, joiden määrä rajoittuu suoritettujen palvelusten likimääräisiin kustannuksiin; c) vakuudella sitä, mikä takaa tullia tyydyttävällä tavalla tullia kohtaan olevan velvoitteen täyttämisen. Vakuutta kutsutaan yleiseksi, jos se varmistaa useista toiminnoista seuraavien velvoitteiden täyttämisen; d) väliaikaisen maahantuonnin asiakirjalla kansainvälistä tulliasiakirjaa, joka vastaa tulli-ilmoitusta ja jonka avulla voidaan tunnistaa tavarat (kulkuneuvot mukaan lukien), ja joka sisältää kansainvälisesti voimassa olevan vakuuden tuontitullien ja -verojen kattamista varten; e) tulli- tai talousliitolla tämän yleissopimuksen 24 artiklan 1 kohdassa tarkoitettujen jäsenten perustamaa ja muodostamaa liittoa, jolla on valtuudet ottaa käyttöön oma lainsäädäntönsä, joka sitoo sen jäseniä tässä yleissopimuksessa tarkoitetuissa asioissa sekä päättää sisäisten menettelyjensä mukaisesti tämän yleissopimuksen allekirjoittamisesta tai ratifioimisesta tai siihen liittymisestä; f) henkilöllä niin luonnollista kuin oikeushenkilöä, ellei asiayhteydestä muuta johdu; g) neuvostolla järjestöä, joka perustettiin Brysselissä 15 päivänä joulukuuta 1950 tehdyllä yleissopimuksella tulliyhteistyöneuvoston perustamisesta; h) ratifioimisella itse ratifiointia tai hyväksymistä. II LUKU Yleissopimuksen soveltamisala 2 artikla 1. Jokainen sopimuspuoli sitoutuu myöntämään väliaikaisen maahantuonnin tässä yleissopimuksessa säädetyin edellytyksin tavaroille (kulkuneuvot mukaan lukien), joita tarkoitetaan tämän yleissopimuksen liitteissä. 2. Väliaikainen maahantuonti myönnetään tuontitulleja ja -veroja kantamatta ja soveltamatta taloudellisia kieltoja tai rajoituksia tämän kuitenkaan rajoittamatta liitteen E määräysten soveltamista. Liitteiden rakenne 3 artikla Tämän yleissopimuksen jokainen liite koostuu periaatteessa: a) liitteessä käytettyjen tärkeimpien tullitermien määritelmistä; b) liitteessä tarkoitettuihin tavaroihin (kulkuneuvot mukaan lukien) sovellettavista erityismääräyksistä. III LUKU ERITYISMÄÄRÄYKSET Asiakirja ja vakuus 4 artikla 1. Jollei jossakin liitteessä toisin määrätä, on jokaisella sopimuspuolella oikeus asettaa tulliasiakirjan antaminen ja vakuuden asettaminen tavaroiden (kulkuneuvot mukaan lukien) väliaikaisen maahantuonnin edellytykseksi. 2. Jos vakuus vaaditaan edellä 1 kohdan määräysten mukaisesti väliaikaista maahantuonnin toimintoja tavanomaisesti suorittaville henkilöille voidaan myöntää lupa asettaa yleisvakuus. 3. Vakuuden määrä ei saa ylittää niiden tuontitullien ja -verojen määrää, joiden kantamisesta on myönnetty vapautus, jollei jossain liitteessä toisin määrätä. 4. Lisävakuus voidaan vaatia lainsäädännön määrittelemillä edellytyksillä niiden tavaroiden (kulkuneuvot mukaan lukien) osalta, joihin sovelletaan kansallisista laeista ja asetuksista aiheutuvia tuontikieltoja tai -rajoituksia. Väliaikaisen maahantuonnin asiakirjat 5 artikla Jokainen sopimuspuoli hyväksyy kansallisten tulliasiakirjojensa sijasta ja liitteessä A olevassa 8 artiklassa tarkoitettujen summien vakuutena kaikki väliaikaisen maahantuonnin asiakirjat, jotka ovat voimassa sen alueella ja jotka on annettu ja käytetty niiden edellytysten mukaisesti, jotka määrätään mainitussa liitteessä sen mahdollisesti hyväksymien muiden tämän yleissopimuksen liitteiden mukaisesti väliaikaisesti maahantuoduille tavaroille (kulkuneuvot mukaan lukien), tämän kuitenkaan rajoittamatta liitteen E mukaisten väliaikaisen maahantuonnin toimintojen soveltamista. Tunnistaminen 6 artikla Jokainen sopimuspuoli voi asettaa tavaroiden (kulkuneuvot mukaan lukien) väliaikaisen maahantuonnin edellytykseksi sen, että ne voidaan tunnistaa väliaikaista maahantuontia päätettäessä. Jälleenviennin määräaika 7 artikla 1. Tavarat (kulkuneuvot mukaan lukien), jotka on asetettu väliaikaiseen maahantuontiin on jälleenvietävä määrätyssä määräajassa, jonka on katsottu olevan tarpeeksi pitkä väliaikaisen maahantuonnin tarkoituksen saavuttamiseksi. Tästä määräajasta määrätään erikseen jokaisessa liitteessä. 2. Tulliviranomaiset voivat joko myöntää jokaisessa liitteessä tarkoitettua määräaikaa pidemmän ajan tai pidentää alkuperäistä aikaa. 3. Jos väliaikaiseen maahantuontiin asetettuja tavaroita (kulkuneuvot mukaan lukien), ei voida jälleenviedä takavarikon vuoksi ja jos tätä takavarikoimista ei ole suoritettu yksityishenkilöiden pyynnöstä, on jälleenvientivelvoite poistettava takavarikon ajaksi. Väliaikaisen maahantuonnin siirtäminen 8 artikla Jokainen sopimuspuoli voi pyynnöstä antaa luvan väliaikaisen maahantuonnin menettelyn siirtämiseen kenelle tahansa muulle henkilölle, jos tämä: a) täyttää tämän yleissopimuksen asettamat vaatimukset, ja b) ottaa vastuun sen henkilön velvoitteista, jolle väliaikainen maahantuonti on alunperin myönnetty. Väliaikaisen maahantuonnin päättäminen 9 artikla Väliaikainen maahantuonti päätetään tavallisesti jälleenviemällä väliaikaiseen maahantuontiin asetetut tavarat (kulkuneuvot mukaan lukien). 10 artikla Väliaikaiseen maahantuontiin asetetut tavarat (kulkuneuvot mukaan lukien) voidaan jälleenviedä yhtenä tai useampana lähetyksenä. 11 artikla Väliaikaiseen maahantuontiin asetetut tavarat (kulkuneuvot mukaan lukien) voidaan jälleenviedä muun tullitoimipaikan kuin tuontitullitoimipaikan kautta. Muut mahdolliset päättämistapaukset 12 artikla Väliaikainen maahantuonti voidaan päättää toimivaltaisten viranomaisten suostumuksella asettamalla tavarat (kulkuneuvot mukaan lukien) vapaasatamiin tai vapaa-alueille, tullivarastoihin tai tullipassitusmenettelyyn niiden myöhempää maasta vientiä tai muuta sallittua käyttöä varten. 13 artikla Väliaikainen maahantuonti voidaan päättää luovuttamalla tavarat vapaaseen kulutukseen, jos olosuhteet oikeuttavat sen ja kansallinen lainsäädäntö sallii, jos tapauksessa sovellettavat edellytykset ja muodollisuudet täytetään. 14 artikla 1. Väliaikainen maahantuonti voidaan päättää, jos tavarat (kulkuneuvot mukaan lukien), jotka ovat vakavasti vahingoittuneet onnettomuuden tai ylivoimaisen tapahtuman vuoksi, on tulliviranomaisten päätöksellä: a) saatettu tuontitullien ja -verojen alaisiksi, jotka on kannettava sinä päivämääränä, jolloin ne on esitetty vahingoittuneina tullille väliaikaisen maahantuonnin päättämistä varten; b) luovutettu kuluitta väliaikaisen maahantuonnin alueen toimivaltaisille viranomaisille, jossa tapauksessa se henkilö, jolle väliaikainen maahantuonti on myönnetty vapautetaan tuontitullien ja -verojen maksamisesta tai c) hävitetty, virallisen valvonnan alaisina asianomaisten kustannuksella, talteen otettujen jätteiden ja osien ollessa vapaaseen kulutukseen luovuttamistapauksessa tuontitullien ja -verojen alaisia sen päivämäärän ja kunnon perusteella, kun ne on esitetty tullille onnettomuuden tai ylivoimaisen esteen jälkeen. 2. Väliaikainen maahantuonti voidaan myös päättää, jos tavaroita (kulkuneuvot mukaan lukien) käsitellään edellä 1 kohdan b tai c alakohdassa tarkoitetuilla tavoilla asianomaisen pyynnöstä ja tulliviranomaisten päätöksen mukaisesti. 3. Väliaikainen maahantuonti voidaan myös päättää asianomaisen pyynnöstä, jos hän esittää tulliviranomaisia tyydyttävän selvityksen tavaroiden (kulkuneuvot mukaan lukien) tuhoutumisesta tai täydellisestä menetyksestä onnettomuuden tai ylivoimaisen esteen seurauksena. Tässä tapauksessa henkilö, jolle väliaikainen maahantuonti on myönnetty vapautetaan tuontitullien ja -verojen maksamisesta. IV LUKU ERINÄISIÄ MÄÄRÄYKSIÄ Muodollisuuksien vähentäminen 15 artikla Jokainen sopimuspuoli vähentää mahdollisimman paljon tullimuodollisuuksia, joita vaaditaan tämän yleissopimuksen tarkoittamien helpotusten yhteydessä ja julkaisee mahdollisimman lyhyessä ajassa säännöksensä näistä muodollisuuksista. Ennakkolupa 16 artikla 1. Jos väliaikaiseen maahantuontiin vaaditaan ennakkolupa, on toimivaltaisen tullitoimipaikan myönnettävä lupa mahdollisimman pian. 2. Jos poikkeustapauksissa vaaditaan muu kuin tullilupa, se on myönnettävä mahdollisimman pian. Vähimmäishelpotukset 17 artikla Tämän yleissopimuksen määräykset määräävät vähimmäishelpotuksia, eivätkä ne estä soveltamasta sopimuspuolten myöntämiä helpotuksia, tai helpotuksia, joita ne mahdollisesti myöntävät, joko yksipuolisin säännöksin tai kahden- tai monenvälisten sopimusten perusteella. Tulli- tai talousliitot 18 artikla 1. Tätä yleissopimusta sovellettaessa voidaan sopimuspuolten tulli- tai talousliiton muodostavia alueita pitää yhtenä alueena. 2. Mikään tämän yleissopimuksen määräyksistä ei poista tulli- tai talousliiton muodostavien sopimuspuolien oikeutta antaa erityismääräyksiä, joita sovelletaan väliaikaisen maahantuonnin toimintoihin tämän liiton alueella jolleivat nämä määräykset vähennä tässä yleissopimuksessa säädettyjä helpotuksia. Kiellot ja rajoitukset 19 artikla Tämän yleissopimuksen määräykset eivät estä niiden kieltojen ja rajoitusten soveltamista, jotka johtuvat kansallisista laeista ja asetuksista ja jotka perustuvat muihin kuin taloudellisiin näkökohtiin, kuten yleinen moraali ja yleinen järjestys, yleinen turvallisuus, yleinen hygienia tai terveys tai eläinlääketieteellisiin tai kasvinsuojelullisiin näkökohtiin tai uhanalaisten villien eläin- ja kasvilajien suojeleminen tai tekijänoikeuksien ja teollisen omaisuuden suojeleminen. Rikkomukset 20 artikla 1. Tämän yleissopimuksen määräyksiä rikkonutta henkilöä rangaistaan sen sopimuspuolen alueella, jolla rikkomus on tehty, tämän sopimuspuolen lainsäädännössä säädettyjen rangaistusten mukaisesti. 2. Jos ei ole mahdollista määrätä sitä aluetta, jolla rikkomus on tehty, rikkomusta pidetään tehtynä sillä alueella, jolla se on havaittu. Tietojenvaihto 21 artikla Sopimuspuolet antavat toisilleen, pyynnöstä ja kansallisen lainsäädännön sallimissa rajoissa, tämän yleissopimuksen määräysten soveltamiseksi tarvittavat tiedot. V LUKU LOPPUMÄÄRÄYKSET Hallintokomitea 22 artikla 1. Hallintokomitea perustetaan tutkimaan tämän yleissopimuksen soveltamista ja kaikkia toimenpiteitä, joiden tarkoituksena on varmistaa sen yhdenmukainen tulkinta ja soveltaminen sekä kaikkia ehdotettuja muutoksia. Hallintokomitea päättää uusien liitteiden liittämisestä tähän yleissopimukseen. 2. Sopimuspuolet ovat hallintokomitean jäseniä. Komitea voi päättää, että kaikki jäsenet, valtiot tai tämän yleissopimuksen 24 artiklassa tarkoitetut tullialueet, jotka eivät ole sopimuspuolia tai kansainvälisten järjestöjen edustajat voivat osallistua komitean kokouksiin tarkkailijoina heitä kiinnostavissa kysymyksissä. 3. Neuvosto toimittaa komitealle tarvittavat sihteeristöpalvelut. 4. Komitea valitsee jokaisessa kokouksessa puheenjohtajan ja varapuheenjohtajan. 5. Sopimuspuolten toimivaltaiset hallintoelimet toimittavat neuvostolle perusteltuja ehdotuksia tähän yleissopimukseen tehtävistä muutoksista sekä pyynnöt komitean kokouksien päiväjärjestyksiin merkittävistä kysymyksistä. Neuvosto saattaa nämä tiedoksiannot sopimuspuolten ja tämän yleissopimuksen 24 artiklassa tarkoitettujen jäsenten, valtioiden tai tullialueiden, jotka eivät ole sopimuspuolia, toimivaltaisten viranomaisten tietoon. 6. Neuvosto kutsuu komitean koolle komitean määräämänä päivämääränä sekä vähintään kahden sopimuspuolen toimivaltaisen hallintoelimen pyynnöstä. Neuvosto jakaa luonnoksen päiväjärjestykseksi sopimuspuolten ja tämän yleissopimuksen 24 artiklassa tarkoitettujen jäsenten, valtioiden tai tullialueiden, jotka eivät ole sopimuspuolia, toimivaltaisten viranomaisten tiedoksi vähintään kuusi viikkoa ennen komitean kokousta. 7. Tämän artiklan 2 kohdan nojalla tehdystä komitean päätöksestä, neuvosto kutsuu tämän yleissopimuksen 24 artiklassa tarkoitettujen jäsenten, valtioiden tai tullialueiden, jotka eivät ole sopimuspuolia, toimivaltaiset hallintoviranomaiset sekä asianomaiset kansainväliset järjestöt, osallistumaan komitean kokouksiin tarkkailijoina. 8. Ehdotuksista äänestetään. Jokaisella kokouksessa edustetulla sopimuspuolella on yksi ääni. Komitea hyväksyy kaikki muut ehdotukset tämän yleissopimuksen muuttamisehdotuksia lukuun ottamatta läsnäolevien ja äänestävien jäsenten antamien äänten enemmistöllä. Tämän yleissopimuksen muuttamisehdotukset hyväksytään läsnäolevien ja äänestävien jäsenten antamien äänten 2/3 -enemmistöllä. 9. Tämän yleissopimuksen 24 artiklan 7 kohtaa sovellettaessa, yleissopimuksen osapuolina olevilla tulli- tai talousliitoilla on äänestettäessä ainoastaan niiden tämän yleissopimuksen sopimuspuolina oleville jäsenille annettavaa äänimäärää vastaava äänimäärä. 10. Komitea hyväksyy selonteon ennen kokouksensa päättämistä. 11. Neuvoston sisäisiä sääntöjä sovelletaan niissä tapauksissa, joissa tässä artiklassa ei ole asiaa koskevia määräyksiä, jollei komitea toisin päätä. Riitojen ratkaiseminen 23 artikla 1. Kaikki kahden tai useamman sopimuspuolen väliset riidat tämän yleissopimuksen tulkinnasta tai soveltamisesta ratkaistaan mahdollisuuksien mukaan suorilla neuvotteluilla osapuolten välillä. 2. Riidan osapuolten on vietävä kaikki riidat, joita ei ole ratkaistu suorilla neuvotteluilla hallintokomiteaan, joka tutkii riitaa ja antaa suosituksia sen ratkaisemiseksi. 3. Riidat osapuolet voivat sopia ennalta hyväksyvänsä hallintokomitean suositukset. Allekirjoittaminen, ratifiointi ja liittyminen 24 artikla 1. Neuvoston jäsenet ja Yhdistyneiden kansakuntien tai sen erikoisjärjestöjen jäsenet voivat tulla tämän yleissopimuksen sopimuspuoliksi: a) allekirjoittamalla sopimuksen ratifiointivaraumitta; b) tallettamalla ratifiointikirjan sen jälkeen, kun sopimus on allekirjoitettu ratifiointivaraumin; tai c) liittymällä siihen. 2. Tämä yleissopimus on avoinna tämän artiklan 1 kohdassa tarkoitettujen jäsenten allekirjoitusta varten joko niiden neuvoston kokousten aikana, joissa yleissopimus hyväksytään, tai myöhemmin neuvostossa Brysselissä 30 päivään kesäkuuta 1991. Tämän päivämäärän jälkeen yleissopimus on avoinna näiden jäsenten liittymistä varten. 3. Valtio ja erillisen tullialueen hallitus, joka ei ole tämän artiklan 1 kohdassa tarkoitettujen järjestöjen jäsen ja jota sen diplomaattisuhteista vastuussa oleva sopimuspuoli ehdottaa mutta jolla on itsenäinen päätäntävalta kaupallisissa suhteissaan ja jolle tallettaja on esittänyt kutsun hallintokomitean pyynnöstä, voi tulla tämän yleissopimuksen sopimuspuoleksi liittymällä sopimukseen sen voimaantulon jälkeen. 4. Tämän artiklan 1 tai 3 kohdassa tarkoitetun jäsenen, valtion tai tullialueen on määriteltävä hyväksymänsä liitteet sillä hetkellä, kun ne allekirjoittavat tämän yleissopimuksen ratifiointivaraumitta, ratifioivat sen tai liittyvät siihen, ottaen huomioon, että osapuolien on hyväksyttävä liite A ja vähintään yksi muu liite. Se voi myöhemmin ilmoittaa tallettajalle hyväksyvänsä yhden tai useampia muita liitteitä. 5. Sopimuspuolet, jotka hyväksyvät uuden liitteen, jotka hallintokomitea päättää lisätä tähän yleissopimukseen, ilmoittavat hyväksymisestään tallettajalle tämän artiklan 4 kohdan mukaisesti. 6. Sopimuspuolet ilmoittavat tallettajalle tämän yleissopimuksen 8 artiklan ja 24 artiklan 7 kohdan, liitteessä A olevan 2 artiklan 2 ja 3 kohdan sekä liitteessä E olevan 4 artiklan nojalla vaaditut soveltamisedellytykset tai tiedot. Sopimuspuolet ilmoittavat lisäksi kaikista muutoksista näiden määräysten soveltamisessa. 7. Tulli- tai talousliitto voi tulla tämän yleissopimuksen sopimuspuoleksi tämän artiklan 1, 2 ja 4 kohdan määräysten mukaisesti. Tulli- tai talousliitto antaa tallettajalle tiedon toimivallastaan tämän yleissopimuksen käsittämillä aloilla. Tämä tulli- tai talousliitto, tämän yleissopimuksen sopimuspuoli, käyttää toimivaltaansa kuuluvilla aloilla omissa nimissään niitä oikeuksia ja vastaa niistä velvoitteista, joita tästä yleissopimuksesta johtuu sen jäsenille, jotka ovat tämän yleissopimuksen sopimuspuolia. Tämän kaltaisessa tilanteessa ei näillä jäsenillä ole valtuuksia käyttää itsenäisesti näitä oikeuksia eikä myöskään äänioikeutta. Tallettaja 25 artikla 1. Tallettajalle talletetaan tämä yleissopimus, kaikki allekirjoitukset ratifiointivaraumilla tai -varaumitta sekä kaikki ratifiointi- tai liittymiskirjat. 2. Tallettaja: a) vastaanottaa tämän yleissopimuksen alkuperäistekstit ja varmistaa niiden säilyttämisen; b) laatii oikeaksi todistetut jäljennökset tämän yleissopimuksen alkuperäisteksteistä ja toimittaa ne tämän yleissopimuksen 24 artiklan 1 ja 7 kohdassa tarkoitetuille jäsenille ja tulli- tai talousliitoille; c) vastaanottaa tämän yleissopimuksen allekirjoitukset ratifiointivaraumilla tai -varaumitta, sen ratifioinnit tai siihen liittymiset, vastaanottaa ja säilyttää kaikki tähän yleissopimukseen liittyvät asiakirjat, ilmoitukset ja tiedonannot; d) tutkii, onko tähän yleissopimukseen liittyvä allekirjoitus, asiakirja, ilmoitus tai tiedonanto laadittu oikeaan ja asianmukaiseen muotoon ja saattaa asian tarvittaessa asianomaisen osapuolen tietoon; e) antaa tiedoksi tämän yleissopimuksen sopimuspuolille, muille allekirjoittajille, neuvoston jäsenille, jotka eivät ole tämän yleissopimuksen sopimuspuolia sekä Yhdistyneiden kansakuntien pääsihteeristölle: - tämän yleissopimuksen 24 artiklassa tarkoitetut allekirjoitukset, ratifioinnit, liittymiset ja liitteiden hyväksymiset, - uudet liitteet, jotka hallintokomitea on päättänyt liittää yleissopimukseen, - päivän jona tämä yleissopimus ja sen jokainen liite tulee voimaan tämän yleissopimuksen 26 artiklan mukaisesti, - tämän yleissopimuksen 24, 29, 30 ja 32 artiklan mukaisesti vastaanotetut ilmoitukset, - tämän yleissopimuksen 31 artiklan mukaisesti vastaanotetut irtisanomiset, - tämän yleissopimuksen 32 artiklan mukaisesti hyväksytyt muutokset sekä niiden voimaantulopäivämäärän. 3. Jos sopimuspuolen ja tallettajan välille tulee erimielisyyttä tallettajan tehtävien täyttämisestä, on tallettajan tai tämän sopimuspuolen saatettava kysymys muiden sopimuspuolten ja allekirjoittajien tietoon tai tarvittaessa neuvoston tietoon. Voimaantulo 26 artikla 1. Tämä yleissopimus tulee voimaan kolmen kuukauden kuluttua päivästä, jona viisi tämän yleissopimuksen 24 artiklan 1 ja 7 kohdassa tarkoitettua jäsentä tai tulli- tai talousliittoa on allekirjoittanut tämän yleissopimuksen ratifiointivaraumitta tai tallettanut ratifiointi- tai liittymiskirjansa. 2. Kaikkien niiden sopimuspuolten osalta, jotka allekirjoittavat tämän yleissopimuksen ratifiointivaraumitta, jotka ratifioivat sen tai liittyvät siihen sen jälkeen, kun viisi jäsentä tai tulli- tai talousliittoa ovat joko allekirjoittaneet yleissopimuksen ratifiointivaraumitta tai tallettaneet ratifiointi- tai liittymiskirjansa, tämä yleissopimus tulee voimaan kolmen kuukauden kuluttua siitä, kun nämä sopimuspuolet ovat allekirjoittaneet ratifiointivaraumitta tai tallettaneet ratifiointi- tai liittymiskirjansa. 3. Tämän yleissopimuksen liite tulee voimaan kolmen kuukauden kuluttua siitä, kun viisi jäsentä tai tulli- tai talousliittoa on sen hyväksynyt. 4. Kaikkien niiden sopimuspuolten osalta, jotka hyväksyvät liitteen sen jälkeen, kun viisi jäsentä tai tulli- tai talousliittoa on hyväksynyt sen, liite tulee voimaan kolmen kuukauden kuluttua siitä, kun tämä sopimuspuoli on ilmoittanut hyväksymisestään. Mikään liite ei kuitenkaan tule voimaan sopimuspuolen osalta ennen kuin itse yleissopimus on tullut voimaan tämän sopimuspuolen osalta. Kumoava määräys 27 artikla Kun tämän yleissopimuksen liite, joka sisältää kumoavan määräyksen, tulee voimaan, tämä liite kumoaa ja korvaa kumoavan määräyksen tarkoittamat yleissopimukset tai yleissopimusten määräykset niiden sopimuspuolten välillä, jotka ovat hyväksyneet mainitun liitteen ja ovat mainittujen yleissopimusten sopimuspuolia. Yleissopimus ja liitteet 28 artikla 1. Tätä yleissopimusta sovellettaessa ovat sopimuspuolen osalta voimassaolevat liitteet yleissopimuksen erottamaton osa; tämän sopimuspuolen osalta kaikkia viittauksia yleissopimukseen sovelletaan täten myös liitteisiin. 2. Hallintokomitean äänestyksissä jokaista liitettä pidetään erillisenä yleissopimuksena. Varaumat 29 artikla 1. Jokaisen sopimuspuolen, joka hyväksyy liitteen, katsotaan hyväksyneen kaikki tässä liitteessä olevat määräykset, jollei se ilmoita tallettajalle tämän liitteen hyväksymishetkellä tai myöhemmin sen tai ne määräykset, joiden osalta se tekee varaumia, jos tällainen mahdollisuus on purettu kyseisessä liitteessä, mainiten eroavaisuudet kansallisen lainsäädäntönsä määräysten ja kyseisten määräysten välillä. 2. Jokainen sopimuspuoli tutkii vähintään joka viides vuosi määräykset, joiden osalta se on tehnyt varaumia, vertaa niitä kansallisen lainsäädäntönsä määräyksiin ja ilmoittaa tallettajalle tämän tutkimuksen tulokset. 3. Kaikki sopimuspuolet, jotka ovat tehneet varaumia, voivat milloin hyvänsä poistaa ne kokonaan tai osittain ilmoituksella tallettajalle mainiten näiden varaumien poistamispäivämäärän. Alueellinen ulottuvuus 30 artikla 1. Sopimuspuoli voi, joko sillä hetkellä, kun se allekirjoittaa sopimuksen ratifiointivaraumitta, ratifioi sen tai liittyy siihen tai myöhemmin, ilmoittaa tallettajalle, että tämä yleissopimus ulottuu kaikkiin tai osaan niistä alueista, joiden kansainvälisistä suhteista se on vastuussa. Tämä ilmoitus tulee voimaan kolme kuukautta sen jälkeen kun tallettaja on sen vastaanottanut. Yleissopimus ei voi kuitenkaan tulla sovellettavaksi ilmoituksessa tarkoitetuilla alueilla ennen kuin se on tullut voimaan asianomaisen sopimuspuolen osalta. 2. Sopimuspuoli, jotka on tämän artiklan 1 kohdan mukaisesti ilmoittanut tämän yleissopimuksen ulottuvan alueelle, jonka kansainväliset suhteet ovat sen vastuulla, voi ilmoittaa tallettajalle tämän yleissopimuksen 31 artiklassa määrätyin edellytyksin, ettei tämä alue enää sovella yleissopimusta. Irtisanominen 31 artikla 1. Tämä yleissopimus on voimassa määräämättömän ajan. Sopimuspuolet voi kuitenkin irtisanoa sen milloin hyvänsä sen voimaantulopäivän jälkeen, josta tämän yleissopimuksen 26 artiklassa määrätään. 2. Irtisanomisesta ilmoitetaan kirjallisella, tallettajalle talletettavalla asiakirjalla. 3. Irtisanominen tulee voimaan kuusi kuukautta tallettajan irtisanomisasiakirjan vastaanottopäivämäärän jälkeen. 4. Tämän artiklan 2 ja 3 kohdan määräyksiä sovelletaan myös yleissopimuksen liitteiden osalta, sopimuspuolen voidessa milloin hyvänsä liitteiden voimaantulopäivän jälkeen, sellaisena kuin se tämän yleissopimuksen 26 artiklassa määrätään, irtisanoa yhden tai useamman liitteen hyväksymisensä. Kaikkien liitteiden hyväksymisen irtisanovan sopimuspuolen katsotaan irtisanoneen koko yleissopimuksen. Lisäksi sopimuspuolen, joka irtisanoo liitteen A hyväksymisensä katsotaan irtisanoneen koko yleissopimuksen, vaikka sopimuspuoli hyväksyisi vielä muut liitteet. Muutosmenettely 32 artikla 1. Hallintokomitea, joka kokoontuu tämän yleissopimuksen 22 artiklassa määrätyin edellytyksin, voi suositella muutoksia tähän yleissopimukseen ja sen liitteisiin. 2. Tallettaja toimittaa näin suositeltujen muutosten tekstin tiedoksi tämän yleissopimuksen sopimuspuolille, muille allekirjoittajille sekä neuvoston jäsenille, jotka eivät ole tämän yleissopimuksen sopimuspuolia. 3. Edeltävän kohdan mukaisesti tiedoksi toimitetut muutossuositukset tulevat voimaan kaikkien sopimuspuolien osalta kuuden kuukauden määräajassa, joka lasketaan alkavaksi sen 12 kuukauden määräajan päättymisestä, joka seuraa muutossuosituksen tiedoksi toimittamispäivämäärää, jollei yksikään sopimuspuoli ole ilmoittanut tallettajalle vastustavansa tätä muutossuositusta tämän määräajan kuluessa. 4. Jos joku sopimuspuoli ilmoittaa tallettajalle vastustavansa tätä muutossuositusta tämän artiklan 3 kohdassa tarkoitetun 12 kuukauden määräajan kuluessa, katsotaan, ettei muutosta ole hyväksytty eikä sillä ole mitään vaikutusta. 5. Vastustamisen ilmoittamista varten jokaista liitettä pidetään erillisenä yleissopimuksena. Muutosten hyväksyminen 33 artikla 1. Tämän yleissopimuksen ratifioivan tai siihen liittyvän sopimuspuolen katsotaan hyväksyneen ratifiointi- tai liittymisasiakirjan tallettamispäivään mennessä voimaantulleet muutokset. 2. Sopimuspuolen, joka hyväksyy liitteen, katsotaan hyväksyneen tämän liitteen muutokset, jotka ovat tulleet voimaan siihen päivään mennessä jona se ilmoittaa tallettajalle hyväksymisestään, jollei se tee varaumia tämän yleissopimuksen 29 artiklan määräysten mukaisesti. Rekisteröinti ja alkuperäiset tekstit 34 artikla Tämä yleissopimus rekisteröidään Yhdistyneiden kansakuntien peruskirjan 102 artiklan mukaisesti Yhdistyneiden kansakuntien sihteeristöön tallettajan pyynnöstä. Tämän vakuudeksi allekirjoittaneet, siihen asianmukaisesti valtuutettuina, ovat allekirjoittaneet tämän yleissopimuksen. Tehty Istanbulissa kahdentenakymmenentenäkuudentena päivänä kesäkuuta tuhat yhdeksänsataa yhdeksänkymmentä yhtenä alkuperäisenä kappaleena englannin ja ranskan kielellä molempien tekstien ollessa yhtä todistusvoimaisia. Tallettajaa kehotetaan laatimaan ja levittämään tämän yleissopimuksen virallisia käännöksiä arabian, kiinan, espanjan ja venäjän kielellä. LIITE A LIITE VÄLIAIKAISEN MAAHANTUONNIN ASIAKIRJOISTA (ATA- JA CPD-CARNET'T) I LUKU Määritelmät 1 artikla Tässä yleissopimuksessa tarkoitetaan a) väliaikaisen maahantuonnin asiakirjalla kansainvälistä tulliasiakirjaa, joka vastaa tulli-ilmoitusta ja jonka avulla voidaan tunnistaa tavarat (kulkuneuvot mukaan lukien), ja jotka sisältävät kansainvälisesti voimassa olevan vakuuden tuontitullien ja -verojen kattamista varten; b) ATA-carnet'lla väliaikaisen maahantuonnin asiakirjaa, jota käytetään tavaroiden väliaikaiseen maahantuontiin, ei kuitenkaan kulkuneuvojen maahantuontiin; c) CPD-carnet'lla väliaikaisen maahantuonnin asiakirjaa, jota käytetään kulkuneuvoja väliaikaiseen maahantuontiin; d) takuurenkaalla kansainvälisen järjestön johtamaa vakuusjärjestelmää, johon on liittynyt takaavia yhdistyksiä; e) kansainvälisellä järjestöllä järjestöä, johon on liittynyt kansallisia yhdistyksiä, joilla on valtuudet taata ja antaa väliaikaisen maahantuonnin asiakirjoja; f) takaavalla yhdistyksellä yhdistystä, jonka sopimuspuolen tulliviranomaiset ovat hyväksyneet takaamaan tämän liitteen 8 artiklassa tarkoitettuja summia tämän sopimuspuolen alueella ja joka on liittynyt takuurenkaaseen; g) antavalla yhdistyksellä yhdistystä, jonka tulliviranomaiset ovat hyväksyneet antamaan väliaikaisen maahantuonnin asiakirjoja ja joka on liittynyt takuurenkaaseen suoraan tai epäsuorasti; h) vastaavalla antavalla yhdistyksellä toisessa sopimuspuolessa perustettua antavaa yhdistystä, joka on liittynyt samaan takuurenkaaseen; i) tullipassituksella tullimenettelyä, johon tullitoimipaikasta toiseen tullivalvonnassa kuljetettavat tavarat on asetettu. II LUKU Soveltamisala 2 artikla 1. Jokainen sopimuspuoli hyväksyy kansallisten tulliasiakirjojensa sijasta ja vakuutena tämän liitteen 8 artiklassa tarkoitetuille summille ja tämän yleissopimuksen 5 artiklan edellytyksillä omalla alueellaan voimassaolevan väliaikaisen maahantuonnin asiakirjan, joka on annettu ja käytetty tämän liitteen määrittelemillä edellytyksillä tavaroille (kulkuneuvot mukaan lukien), jotka on tuotu maahan väliaikaisesti tämän yleissopimuksen muita, osapuolen hyväksymien liitteiden mukaisesti. 2. Jokainen sopimuspuoli voi myös hyväksyä kaikki samoin edellytyksin annetut ja käytetyt väliaikaiset maahantuonnin asiakirjat sen kansallisten lakien ja asetusten mukaisesti suoritettuja väliaikaisen maahantuonnin toimintoja varten. 3. Jokainen sopimuspuoli voi hyväksyä tullipassitusta varten samoin edellytyksin annetut ja käytetyt väliaikaisen maahantuonnin asiakirjat. 4. Tavaroita (kulkuneuvot mukaan lukien), joita on valmistettava tai korjattava, ei voida tuoda maahan väliaikaisen maahantuonnin asiakirjalla. 3 artikla 1. Väliaikaisen maahantuonnin asiakirjat ovat niiden mallien mukaisia, jotka ovat tämän liitteen lisäyksissä, ATA-carnet I lisäyksessä, CPD-carnet II lisäyksessä. 2. Tämän liitteen lisäyksiä pidetään sen erottamattomana osana. III LUKU Väliaikaisen maahantuonnin asiakirjojen vakuus ja antaminen 4 artikla 1. Jokainen sopimuspuoli voi itse määrittelemillään edellytyksillä ja takuilla valtuuttaa takaavia yhdistyksiä takaamaan ja antamaan väliaikaisen maahantuonnin asiakirjoja joko suoraan tai antavien yhdistysten välityksellä. 2. Sopimuspuoli voi hyväksyä takaavan yhdistyksen ainoastaan, jos sen vakuus ulottuu tässä sopimuspuolessa vastaavien antavien yhdistysten antamilla väliaikaisen maahantuonnin asiakirjoilla tapahtuneiden toimintojen yhteydessä syntyneisiin vastuisiin. 5 artikla 1. Antavat yhdistykset eivät saa antaa väliaikaisen maahantuonnin asiakirjoja, jotka ovat voimassa enemmän kuin yhden vuoden niiden antopäivästä. 2. Antavan yhdistyksen tai takaavan yhdistyksen on asianmukaisesti hyväksyttävä kaikki antavan yhdistyksen tekemät muutokset väliaikaisen maahantuonnin asiakirjoihin. Mitään muutoksia ei saa tehdä ilman väliaikaisen maahantuonnin alueen tulliviranomaisten suostumusta sen jälkeen, kun nämä viranomaiset ovat vastaanottaneet asiakirjat. 3. Mitään tavaraa ei saa lisätä ATA-carnet'n antamisen jälkeen asiakirjan kansilehden kääntöpuolella olevaan tavaraluetteloon eikä tarvittaessa siihen liitetyille lisälehdille (yleisluettelo). 6 artikla Väliaikaisen maahantuonnin asiakirjassa on oltava: - antavan yhdistyksen nimi, - kansainvälisen takuurenkaan nimi, - maat tai tullialueet, joissa asiakirja on voimassa sekä - näiden maiden tai tullialueiden takaavien yhdistysten nimet. 7 artikla Väliaikaisen maahantuonnin asiakirjalla maahantuotujen tavaroiden (kulkuneuvot mukaan lukien) jälleenviennin määräaika ei missään tapauksessa saa ylittää tämän asiakirjan voimassaoloaikaa. IV LUKU Vakuus 8 artikla 1. Jokainen takaava yhdistys takaa tulliviranomaisille sen sopimuspuolen alueella, jossa sillä on toimipaikkansa, tuontitullien ja -verojen määrän sekä muiden vaadittavien summien maksamisen, tämän yleissopimuksen 4 artiklan 4 kohdassa tarkoitettuja summia lukuunottamatta, siinä tapauksessa, ettei tälle alueelle vastaavan antavan yhdistyksen antaman väliaikaisen maahantuonnin asiakirjalla tuotujen tavaroiden, kulkuneuvot mukaan lukien väliaikaisen maahantuonnin tai tullipassituksen edellytyksiä noudateta. Yhdistys on velvollinen maksamaan nämä summat yhteisvastuullisesti edellä mainittujen summien velallisten kanssa. 2. ATA-carnet Takaava yhdistys on velvollinen maksamaan enintään summan, joka ylittää tuontitullien ja -verojen määrän 10 prosentilla. CPD-carnet Takaava yhdistys on velvollinen maksamaan enintään tuontitullien ja -verojen määrän, johon lisätään tarvittaessa viivästyskorkoja. 3. Jos väliaikaisen maahantuontialueen tulliviranomaiset ovat varaumitta vapauttaneet väliaikaisen maahantuonnin asiakirjan joidenkin tavaroiden (kulkuneuvot mukaan lukien) osalta, ne eivät enää voi vaatia takaavaa yhdistystä maksamaan tavaroiden (kulkuneuvot mukaan lukien) osalta tämän artiklan 1 kohdassa tarkoitettuja summia. Takausvaatimuksen voi kuitenkin vielä tehdä takaavalle yhdistykselle, jos myöhemmin todetaan, että vapauttaminen on saatu säännösten vastaisesti tai vilpillisen menettelyn avulla tai ei ole noudatettu väliaikaisen maahantuonnin tai tullipassituksen edellytyksiä. 4. ATA-carnet Tulliviranomaiset eivät missään tapauksessa voi vaatia takaavaa yhdistystä maksamaan tämän artiklan 1 kohdassa tarkoitettuja summia, jollei vaatimusta ole tehty vuoden kuluessa ATA-carnet'n voimassaolon päättymispäivästä. CPD-carnet Tulliviranomaiset eivät missään tapauksessa voi vaatia takaavaa yhdistystä maksamaan tämän artiklan 1 kohdassa tarkoitettuja summia, jollei CPD-carnet'n vapauttamatta jättämisestä ole annettu ilmoitusta takaavalle yhdistykselle vuoden kuluessa asiakirjan voimassaolon päättymispäivästä. Tulliviranomaiset antavat takaavalle yhdistykselle tiedon tuontitullien ja -verojen laskemisesta vuoden kuluessa vapauttamatta jättämisen ilmoituspäivästä. Takaavan yhdistyksen vastuu summista lakkaa, jollei tietoja anneta vuoden kuluessa. V LUKU Väliaikaisen maahantuonnin asiakirjojen selvittäminen 9 artikla 1. ATA-carnet a) Takaavilla yhdistyksillä on oltava kuuden kuukauden määräaika tulliviranomaisten esittämän, tämän liitteen 8 artiklan 1 kohdassa tarkoitettujen summien maksuvaatimuksen päivämäärästä, esittääkseen todisteen tavaroiden jälleenviennistä tässä liitteessä määrätyin edellytyksin tai muusta ATA-carnet'n asianmukaisesta vapauttamisesta. b) Jollei tätä todistetta esitetä määrätyn määräajan kuluessa, on takaavan yhdistyksen välittömästi talletettava tai väliaikaisesti maksettava nämä summat. Tämä talletus tai maksu tulee lopulliseksi kolmen kuukauden kuluttua talletus- tai maksupäivästä. Takaava yhdistys saa edellä mainitun määräajan kuluessa vielä esittää a alakohdassa mainitun todisteen talletettujen tai maksettujen summien takaisin saamiseksi. c) Niiden sopimuspuolten osalta, joiden lait ja asetukset eivät sisällä määräyksiä tuontitullien ja -verojen tallettamisesta tai väliaikaisesta maksamisesta on tämän kohdan b alakohdan mukaiset maksut katsottava lopullisiksi, mutta niiden määrät on palautettava, jos tämän kohdan a alakohdassa säädetty todiste esitetään kolmen kuukauden kuluessa maksupäivästä. 2. CPD-carnet a) Takaavilla yhdistyksillä on oltava vuoden määräaika CPD-carnet'iden vapauttamatta jättämisen ilmoituspäivästä todisteiden hankkimiseksi kulkuneuvojen jälleenviennistä tässä liitteessä säädetyin edellytyksin, tai muusta CPD-carnet'n asianmukaisesta vapauttamisesta. Tämä aika ei kuitenkaan tule voimaan ennen CPD-carnet'iden voimassaolon päättymispäivää. Jos tulliviranomaiset riitauttavat esitetyn todisteen pätevyyden, on niiden ilmoitettava siitä takaavalle yhdistykselle enintään vuoden määräajassa. b) Jollei tätä todistetta esitetä sallitun määräajan kuluessa, on takaavan yhdistyksen välittömästi talletettava tai väliaikaisesti enintään kolmen kuukauden määräajassa maksettava perittävät tuontitullit ja verot. Tämä talletus tai maksu tulee lopulliseksi vuoden määräajan kuluttua talletus tai maksupäivästä. Takaava yhdistys saa edellä mainitun määräajan kuluessa vielä esittää tämän kohdan a alakohdassa säädetyn todisteen talletettujen tai maksettujen summien takaisin saamiseksi. c) Niiden sopimuspuolten osalta, joiden lait ja asetukset eivät sisällä määräyksiä tuontitullien ja verojen tallettamisesta tai väliaikaisesta maksamisesta, on tämän kohdan b alakohdan mukaiset maksut katsottava lopullisiksi, mutta niiden määrät on palautettava, jos tämän kohdan a alakohdassa säädetty todiste esitetään kolmen kuukauden kuluessa maksupäivästä. 10 artikla 1. Todisteena väliaikaisen maahantuonnin asiakirjalla maahan tuotujen tavaroiden (kulkuneuvot mukaan lukien) jälleenviennistä on tämän asiakirjan asianmukaisesti täytetty jälleenvientikantaosa, johon on lyöty väliaikaisen maahantuonnin alueen tulliviranomaisten leima. 2. Jollei tavaroiden jälleenvientiä ole todistettu tämän artiklan 1 kohdan mukaisesti, väliaikaisen maahantuonnin alueen tulliviranomaiset saavat asiakirjan voimassaoloajankin päätyttyä hyväksyä todisteeksi jälleenviennistä: a) toisen sopimuspuolen tulliviranomaisten väliaikaisen maahantuonnin asiakirjoihin tuonnin tai jälleentuonnin yhteydessä tekemät merkinnät tai näiden viranomaisten todistuksen, joka perustuu niiden alueelle tapahtuneen tuonnin tai jälleentuonnin yhteydessä asiakirjasta irrotettuun lehteen tehtyihin merkintöihin, jos merkinnät tarkoittavat tuontia tai jälleentuontia, jonka voidaan osoittaa tapahtuneen sen jälleenviennin jälkeen, joka on tarkoitus osoittaa tapahtuneeksi; b) muut todisteet siitä, että tavarat (kulkuneuvot mukaan lukien) ovat tämän alueen ulkopuolella. 3. Jos jonkin sopimuspuolen tulliviranomainen luopuu vaatimasta sen alueelle väliaikaisen maahantuonnin asiakirjalla tuotujen tiettyjen tavaroiden (kulkuneuvot mukaan lukien) jälleenvientiä, takaava yhdistys vapautuu velvoituksistaan vasta, kun nämä viranomaiset ovat antaneet itse asiakirjassa todistuksen näiden tavaroiden (kulkuneuvot mukaan lukien) tilanteen selvittämisestä. 11 artikla Tämän liitteen 10 artiklan 2 kohdassa tarkoitetuissa tapauksissa tulliviranomaisilla on oikeus periä selvitysmaksu. VI LUKU Erinäisiä määräyksiä 12 artikla Tässä liitteessä määrätyin edellytyksin käytettyihin väliaikaisen maahantuonnin asiakirjoihin tullitoimipaikoissa tavanomaisina aukioloaikoina tehdyistä vahvistusmerkinnöistä ei ole suoritettava palvelumaksua. 13 artikla Jos väliaikaisen maahantuonnin asiakirja tuhoutuu, katoaa tai varastetaan sen tarkoittamien tavaroiden (kulkuneuvot mukaan lukien) ollessa jonkin sopimuspuolen alueella, tämän sopimuspuolen tulliviranomaisten on antavan yhdistyksen pyynnöstä sekä asettamillaan edellytyksillä hyväksyttävä korvaava asiakirja, jonka voimassaoloaika päättyy samana päivänä kuin sillä korvatun asiakirjan voimassaoloaika. 14 artikla 1. Jos väliaikaisen maahantuonnin toiminnon nähdään kestävän yli väliaikaisen maahantuonnin asiakirjan voimassaoloajan sen johdosta, ettei asiakirjan haltija pysty jälleenviemään tavaroita (kulkuneuvot mukaan lukien) tässä määräajassa, voi tämän asiakirjan antanut yhdistys antaa korvaavan asiakirjan. Tämä asiakirja alistetaan asianomaisten sopimuspuolten tulliviranomaisten tarkastettavaksi. Korvaavan asiakirjan vastaanottamisen yhteydessä asianomaisten tulliviranomaisten on vapautettava korvattu asiakirja. 2. CPD-carnet'iden voimassaoloaikaa voidaan pidentää vain kerran enintään vuodeksi. Tämän määräajan kuluttua on annettava uusi, edellisen korvaava carnet, joka tulliviranomaisten on hyväksyttävä. 15 artikla Tämän yleissopimuksen 7 artiklan 3 kohtaa sovellettaessa, tulliviranomaisten on mahdollisuuksien mukaan tiedotettava takaavalle yhdistykselle tekemistään tai heidän puolestaan tehdyistä, tämän yhdistyksen takaamalla väliaikaisen maahantuonnin asiakirjalla tuotujen tavaroiden (kulkuneuvot mukaan lukien) takavarikoinneista sekä ilmoitettava sille toimenpiteet, joihin he aikovat ryhtyä. 16 artikla Sen estämättä, mitä tässä liitteessä määrätään, rikoksen, rikkomuksen tai väärinkäytön tapauksessa sopimuspuolilla on oikeus ryhtyä oikeudellisiin toimenpiteisiin väliaikaisen maahantuonnin asiakirjoja käyttäviä henkilöitä vastaan tuontitullien ja -verojen ja muiden maksettavien summien perimiseksi sekä rangaistusten määräämiseksi rangaistavaan tekoon syyllistyneille henkilöille. Näissä tapauksissa on yhdistysten annettava apua tulliviranomaisille. 17 artikla Väliaikaisen maahantuonnin asiakirjat tai väliaikaisen maahantuonnin asiakirjojen osat, jotka on annettu tai tarkoitettu annettaviksi niiden tuontialueella ja jotka takaava yhdistys, kansainvälinen järjestö tai jonkin sopimuspuolen tulliviranomainen on lähettänyt antaville yhdistyksille, saadaan tuoda maahan tuontitulleitta ja -veroitta ja tuontikieltojen tai -rajoitusten estämättä. Vastaavat helpotukset myönnetään myös viennin yhteydessä. 18 artikla 1. Sopimuspuolet voivat tehdä varauman ATA-carnet'n käyttämisestä postiliikenteessä tämän yleissopimuksen 29 artiklassa säädetyin edellytyksin. 2. Mitään muuta varaumaa tähän liitteeseen ei hyväksytä. 19 artikla 1. Voimaantullessaan tämä liite kumoaa ja korvaa tämän yleissopimuksen 27 artiklan määräysten mukaisesti Brysselissä 6 päivänä joulukuuta 1961 tehdyn tavaroiden väliaikaisen maahantuonnin ATA-carnet'a koskevan tulliyleissopimuksen niiden sopimuspuolten välillä, jotka ovat hyväksyneet tämän liitteen ja jotka ovat mainitun yleissopimuksen sopimuspuolia. 2. Sen estämättä, mitä tämän artiklan 1 kohdassa määrätään, ATA-carnet't, jotka on annettu tavaroiden väliaikaisen maahantuonnin ATA-carnet'a koskevan tulliyleissopimuksen mukaisesti ennen tämän liitteen voimaantuloa, hyväksytään kunnes ne toiminnot on suoritettu, joita varten ne on annettu. >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> LIITE B.1 LIITE NÄYTTELYISSÄ, MESSUILLA, KOKOUKSISSA TAI NIIDEN KALTAISISSA TILAISUUKSISSA ESITELTÄVISTÄ TAI KÄYTETTÄVISTÄ TAVAROISTA I LUKU Määritelmät 1 artikla Tässä liitteessä tarkoitetaan "tilaisuudella": 1) kaupan, teollisuuden, maatalouden ja kotiteollisuuden näyttelyitä, messuja ja niiden kaltaisia tapahtumia; 2) pääasiallisesti hyväntekeväisyystarkoituksessa järjestettyjä näyttelyitä tai tilaisuuksia; 3) pääasiallisesti tieteellisessä, teknisessä, kotiteollisessa, taiteellisessa, kasvatuksellisessa tai kulttuuri-, urheilullisessa, uskonnollisessa tai uskonnonharjoittamis-, matkailu- tai kansojen ystävyyden edistämistarkoituksessa järjestettyjä näyttelyitä tai tilaisuuksia; 4) kansainvälisten järjestöjen tai ryhmittymien edustajien kokouksia; 5) virallisia tai muistoseremonioita ja -tilaisuuksia; lukuun ottamatta kaupoissa tai liiketiloissa järjestettäviä yksityisnäyttelyitä, joissa myydään ulkomaisia tavaroita. II LUKU Soveltamisala 2 artikla 1. Tämän yleissopimuksen 2 artiklan mukainen väliaikainen maahantuonti on myönnettävä: a) näyttelytavaroille, mukaan lukien aineisto jota tarkoitetaan Unescon New Yorkissa 22 päivänä marraskuuta 1950 kasvatus-, tiede- ja kulttuuriaineiston maahantuonnista tekemän sopimuksen liitteissä ja sopimukseen Nairobissa 26 päivänä marraskuuta 1976 tehdyssä pöytäkirjassa; b) ulkomaisten tuotteiden esittelyssä tilaisuudessa tarvittaville tavaroille, kuten: i) näytteille asetettujen ulkomaisten koneiden tai tavaroiden esittelyssä tarvittaville tavaroille; ii) ulkomaisten näytteille asettajien väliaikaisissa kojuissa tarvittavalle rakennus- ja koristelutarpeistolle, myös sähkölaitteistolle; iii) mainos- ja näyttelyaineistolle, joka on selvästi tarkoitettu näytteille asetettujen ulkomaisten tavaroiden mainostarkoituksiin, kuten ääni- ja kuvanauhoitteet, elokuvat ja diakuvat sekä niiden käytössä tarvittava laitteisto; c) kansainvälisissä kokouksissa, konferensseissa ja kongresseissa käytettävälle aineistolle, mukaan lukien tulkkauslaitteisto, äänen- ja kuvannauhoitusvälineet sekä kasvatus-, tiede- tai kulttuurielokuvat. 2. Tämän liitteen myöntämien helpotusten soveltamiseksi: a) jokaisen maahantuodun tuotteen lukumäärän tai paljouden on oltava kohtuullinen sen käyttötarkoituksen huomioon ottaen; b) tämän yleissopimuksen asettamat edellytykset on täytettävä väliaikaisen maahantuonnin alueen tulliviranomaisia tyydyttävästi. III LUKU Erinäisiä määräyksiä 3 artikla Niin kauan kuin väliaikaiseen maahantuontiin asetettuihin tavaroihin sovelletaan tämän yleissopimuksen tarkoittamia helpotuksia, niitä ei voida, jollei väliaikaisen maahantuonnin alueen lainsäädäntö sitä salli: a) lainata, vuokrata tai käyttää korvausta vastaan tai b) kuljettaa pois tilaisuuden pitopaikalta. 4 artikla 1. Maahantuotujen, näyttelyissä, messuilla, kokouksissa tai niiden kaltaisissa tilaisuuksissa esille asetettavien tai käytettävien tavaroiden jälleenvientimääräaika on vähintään kuusi kuukautta väliaikaisen maahantuonnin päivästä. 2. Tämän artiklan 1 kohdan määräyksistä huolimatta tulliviranomaiset sallivat asianomaisten jättää väliaikaisen maahantuonnin alueelle myöhemmässä tilaisuudessa esiteltävät tai käytettävät tavarat, jos he noudattavat tämän alueen lakeja ja asetuksia ja jos tavarat jälleenviedään vuoden määräajan kuluttua niiden väliaikaisen maahantuonnin päivästä. 5 artikla 1. Tämän yleissopimuksen 13 artiklan mukaisesti seuraavat tavarat on sallittava luovuttaa vapaaseen kulutukseen tuontitulleitta ja -veroitta ja tuontikieltojen tai -rajoitusten estämättä: a) pienet tilaisuudessa esiteltävien ulkomaisten tavaroiden näytteet, myös elintarvike- ja juomanäytteet, jotka on tuotu maahan sellaisinaan tai valmistettu tilaisuudessa maahantuodusta irtotavarasta, jos: i) on kyse ilmaiseksi toimitetuista ulkomaisista tuotteista, jotka on tarkoitettu ainoastaan ilmaiseen yleisöjakeluun tilaisuuden yhteydessä niiden henkilöiden käytettäviksi tai kulutettaviksi, joille niitä on jaettu; ii) nämä tuotteet voidaan tunnistaa mainosnäytteiksi, joilla on ainoastaan vähäinen yksikköarvo; iii) ne ovat sopimattomia kaupallisiin tarkoituksiin ja että ne on pakattu selvästi vähittäiskaupassa myytäviä pakkauksia pienempiin eriin; iv) elintarvike- ja juomanäytteet, joita ei jaella pakkauksissa edellä iii kohdan mukaisesti kulutetaan tilaisuudessa; ja v) väliaikaisen maahantuonnin alueen tulliviranomaiset katsovat tavaroiden koko arvon ja määrän kohtuulliseksi ottaen huomioon tilaisuuden luonteen, kävijämäärän ja näytteille asettajan tilaisuuteen osallistumisen merkityksen; b) tavarat, jotka on tuotu maahan ainoastaan niiden esittelemistä varten tai tilaisuudessa näytteille asetettujen ulkomaisten koneiden ja laitteiden esittelemistä varten ja jotka kulutetaan tai tuhotaan näiden esittelyjen yhteydessä, väliaikaisen maahantuonnin alueen tulliviranomaiset katsovat tavaroiden koko arvon ja paljouden kohtuulliseksi ottaen huomioon tilaisuuden luonteen, kävijämäärän ja näytteille asettajan tilaisuuteen osallistumisen merkityksen; c) vähäarvoiset tuotteet, joita käytetään ulkomaisten tilaisuudessa näytteille asettajien väliaikaisten kojujen rakentamiseen, sisustamiseen ja koristeluun (kuten maalit, lakat, tapetit), jotka tuhoutuvat käytössä; d) painotuotteet, luettelot, esittelylehtiset, hintaluettelot, mainosjulisteet, kalenterit (myös kuvittamattomat) ja kehystämättömät valokuvat, jotka on selvästi tarkoitettu käytettäviksi tavaramainoksina, jos: i) on kyse ilmaiseksi toimitetuista ulkomaisista tuotteista, jotka on tarkoitettu ainoastaan ilmaiseen yleisöjakeluun tilaisuuden yhteydessä ja ii) väliaikaisen maahantuonnin alueen tulliviranomaiset katsovat tavaroiden koko arvon ja paljouden kohtuulliseksi ottaen huomioon tilaisuuden luonteen, kävijämäärän ja näytteille asettajan tilaisuuteen osallistumisen merkityksen; e) aineisto, arkistot, lomakkeet ja muut sellaisinaan kansainvälisissä kokouksissa, konferensseissa ja kongresseissa tai niiden yhteydessä käytettävät asiakirjat. 2. Tämän artiklan 1 kohdan määräyksiä ei sovelleta alkoholijuomiin, tupakkaan eikä polttoaineisiin. 6 artikla 1. Maahantuonnin ja jälleenviennin yhteydessä tilaisuudessa esiteltävät tai käytettävät tai jo esitellyt tai käytetyt tavarat tarkastetaan ja tulliselvitetään kaikissa mahdollisissa ja sopivissa tapauksissa tilaisuuden pitopaikalla. 2. Jokainen sopimuspuoli tekee parhaansa avatakseen kaikissa tarpeellisiksi katsomissaan tapauksissa ottaen huomioon tilaisuuden merkityksen tullitoimiston alueellaan järjestetyn tilaisuuden pitopaikalle kohtuulliseksi määräajaksi. 7 artikla Tilaisuuden aikana väliaikaisesti maahantuoduista tavaroista näytteille asetettujen koneiden tai laitteiden esittelyn yhteydessä saatuihin tavaroihin sovelletaan tämän yleissopimuksen määräyksiä. 8 artikla Jokaisella sopimuspuolella on oikeus tehdä varauma tämän yleissopimuksen 29 artiklassa säädetyin edellytyksin tämän liitteen 5 artiklan 1 kohdan a alakohdan määräysten osalta. 9 artikla Voimaantullessaan tämä liite kumoaa ja korvaa tämän yleissopimuksen 27 artiklan mukaisesti Brysselissä 8 päivänä kesäkuuta 1961 tehdyn tulliyleissopimuksen näyttelyissä, messuilla, kokouksessa tai niiden kaltaisissa tilaisuuksissa esiteltäviksi tai käytettäviksi tarkoitettujen tavaroiden maahantuonnin helpotuksista niiden sopimuspuolten välillä, jotka ovat hyväksyneet tämän liitteen ja jotka ovat mainitun yleissopimuksen sopimuspuolia. LIITE B.2 AMMATINHARJOITTAMISVÄLINEET I LUKU Määritelmä 1 artikla Tässä liitteessä sovellettaessa tarkoitetaan "ammatinharjoittamisvälineillä": 1) lehdistö-, radio- ja televisioalan välineitä, jotka ovat välttämättömiä lehdistön, radion tai television edustajille, jotka menevät muun maan alueelle tehdäkseen selostuksia, nauhoituksia tai lähetyksiä määrättyihin ohjelmiin. Esimerkkiluettelo on tämän liitteen I lisäyksessä; 2) elokuva-alan välineitä, jotka ovat välttämättömiä henkilölle, joka menee muun maan alueelle tehdäkseen yhden tai useamman määrätyn elokuvan. Esimerkkiluettelo on tämän liitteen II lisäyksessä; 3) kaikkia muita välineitä, jotka ovat välttämättömiä toisen maan alueelle määrättyä työtä tekemään menevän henkilön alalla tai ammatissa. Tähän ei kuitenkaan kuulu teollisessa valmistuksessa, tavaroiden pakkaamisessa tai, jollei ole kyse käsityöstä, luonnonvarojen hyödyntämisessä, talojen rakennuksessa, korjaamisessa tai huoltamisessa, maansiirtotöissä tai niiden kaltaisissa töissä käytettävät välineet. Esimerkkiluettelo näistä liitteistä on tämän liitteen III lisäyksessä; 4) tämän artiklan 1, 2 ja 3 kohdassa tarkoitettujen välineiden apulaitteita ja niihin liittyviä varusteita. II LUKU Soveltamisala 2 artikla Tämän yleissopimuksen 2 artiklan mukainen väliaikainen maahantuonti on myönnettävä: a) ammatinharjoittamisvälineille; b) tämän artiklan a kohdan mukaisesti väliaikaiseen maahantuontiin asetettujen ammatinharjoittamisvälineiden korjaamista varten maahantuoduille varaosille. III LUKU Erinäisiä määräyksiä 3 artikla 1. Tässä liitteessä myönnettyjen helpotusten soveltamiseksi ammatinharjoittamisvälineiden on: a) kuuluttava väliaikaisen maahantuonnin alueen ulkopuolelle sijoittautuneelle tai alueen ulkopuolella vakinaisesti asuvalle henkilölle; b) oltava väliaikaisen maahantuonnin alueen ulkopuolelle sijoittautuneen tai alueen ulkopuolella vakinaisesti asuvan henkilön maahantuomia; c) oltava ainoastaan väliaikaisen maahantuonnin alueelle menevän henkilön käyttämiä tai hänen johdollaan käytettäviä. 2. Tämän artiklan 1 kohdan c alakohtaa ei sovelleta elokuvan, televisio-ohjelman tai audiovisuaalisen teoksen tekemistä varten maahantuotuihin välineisiin sellaisen yhteistuotantosopimuksen mukaisesti, jonka osapuolena on väliaikaisen maahantuonnin alueelle sijoittautunut henkilö ja jonka väliaikaisen maahantuonnin alueen toimivaltaiset viranomaiset ovat hyväksyneet hallitusten välisen yhteistuotantosopimuksen perusteella. 3. Elokuva-, lehdistö-, radio- ja televisioalan välineet eivät saa olla vuokrasopimuksen tai sen kaltaisen sopimuksen kohteena, jonka osapuolena on väliaikaisen maahantuonnin alueelle sijoittautunut henkilö, kuitenkin niin, ettei tätä ehtoa sovelleta yhteisten radio- tai televisio-ohjelmien tapauksissa. 4 artikla 1. Julkisten tai yksityisten elinten, jotka väliaikaisen maahantuonnin alueen tulliviranomaiset ovat hyväksyneet tätä tarkoitusta varten, maahantuomien radio- ja televisiotuotanto- tai -selostusvälineiden ja radio- ja televisioselostuksia varten erityisesti sovitettujen ajoneuvojen ja niiden varusteiden väliaikainen maahantuonti sallitaan ilman tulliasiakirjaa ja vakuutta. 2. Tulliviranomaiset voivat vaatia tämän artiklan 1 kohdassa tarkoitetuista välineistä luettelon tai yksityiskohtaisen erittelyn johon liittyy kirjallinen jälleenvientisitoumus. 5 artikla Ammatinharjoittamisvälineiden jälleenvientimääräaika on vähintään 12 kuukautta väliaikaisen maahantuonnin päivästä. Ajoneuvojen osalta jälleenvientiaika voidaan määrätä väliaikaisen maahantuonnin alueella oleskelun syyn ja arvioidun kestoajan mukaisesti. 6 artikla Jokaisella sopimuspuolella on oikeus kieltää tai peruuttaa väliaikaisen maahantuonnin etu tämän liitteen I PIII lisäyksissä mainittujen ajoneuvojen osalta, jotka, vaikka satunnaisestikin, ottavat kuljetettavaksi henkilöitä maksua vastaan tai lastaavat tavaroita sen alueella jättääkseen nämä henkilöt tai purkaakseen nämä tavarat samalla alueella sijaitsevaan paikkaan. 7 artikla Tämän liitteen lisäykset ovat liitteen erottamaton osa. 8 artikla Voimaantullessaan tämä liite kumoaa ja korvaa tämän yleissopimuksen 27 artiklan mukaisesti Brysselissä 8 päivänä kesäkuuta 1961 ammatinharjoittamisvälineiden väliaikaisesta maahantuonnista tehdyn tulliyleissopimuksen niiden sopimuspuolten välillä, jotka ovat hyväksyneet tämän liitteen ja jotka ovat mainitun yleissopimuksen osapuolia. I lisäys LEHDISTÖ-, RADIO- JA TELEVISIOALAN VÄLINEET Esimerkkiluettelo A. Lehdistöalan välineet, kuten: - henkilökohtaiset tietokoneet, - telefax-laitteet, - kirjoituskoneet, - kaikenlaiset kamerat (filmi- ja elektroniset kamerat), - äänen tai kuvan lähettämis-, tallentamis- tai toistamislaitteet (nauhurit, kuvanauhurit ja kuvantoistajat, mikrofonit, äänentarkkailulaitteet, kaiuttimet), - äänen tai kuvan tallentamisvälineet, tyhjät tai tallenteita sisältävät, - mittaus- ja tarkkailukojeet ja -laitteet (värähdysmittarit, nauhureiden ja kuvanauhureiden testausjärjestelmät, yleismittarit, työkalulaatikot ja -laukut, vektorioskilloskoopit, videogeneraattorit jne.) - valaistusvälineet (valonheittimet, muuntajat, jalustat), - lisälaitteet (kasetit, valotusmittarit, objektiivit, jalustat, akut, voimansiirtohihnat, akunlataajat, monitorit). B. Radioalan välineet, kuten: - kaukoviestintävälineet kuten lähetin-vastaanottimet, lähettimet, verkostoon tai kaapeliin yhdistettävät päätteet, satelliittilinkit, - pientaajuustuotantolaitteet (äänenotto-, -tallentamis- ja -toistamislaitteet), - mittaus- ja tarkkailukojeet ja laitteet (värähdysmittarit, nauhureiden ja kuvanauhureiden testausjärjestelmät, yleismittarit, työkalulaatikot ja -laukut, vektorioskilloskoopit, videogeneraattorit jne.) - lisälaitteet (kellot, ajanottokellot, kompassit, mikrofonit, äänentarkkailulaitteet, magneettinauhat ääntä varten, generaattorikoneistot, muuntajat, paristot ja akut, akunlataajat, lämmitys-, ilmastointi- ja tuuletuslaitteet jne). - äänentallentamisvälineet, tyhjät tai tallenteita sisältävät C. Televisioalan välineet, kuten: - televisiokamerat, - telekinemalaitteet, - mittaus- ja tarkkailukojeet ja -laitteet, - lähetys- ja uudelleenlähetyslaitteet, - yhteydenpitolaitteet, - äänen tai kuvan tallentamis- tai toistamislaitteet (nauhurit, kuvanauhurit ja kuvantoistajat, mikrofonit, äänentarkkailulaitteet, kaiuttimet) - valaistusvälineet (valonheittäjät, muuntajat, jalustat) - leikkausvälineet, - lisälaitteet (kellot, ajanottokellot, kompassit, objektiivit, valotusmittarit, jalustat, akunlataajat, kasetit, generaattorikoneistot, muuntajat, paristot ja akut, lämmitys-, ilmastointi- ja tuuletuslaitteet jne.), - äänen tai kuvan tallentamisvälineet, tyhjät tai tallenteita sisältävät (tekijäluettelo, asematunnukset, välimusiikki jne.) - raakakopiot, - soittimet, puvut, lavasteet ja muut näyttämötarvikkeet, esiintymislavat, ehostustarvikkeet, hiustenkuivaajat. D. Edellä mainittuja tarkoituksia varten suunnitellut tai erityisesti sovitetut ajoneuvot, kuten ajoneuvot, joita käytetään: - televisiolähetyksiin, - televisiolisälaitteiden kuljetukseen, - videosignaalien tallentamiseen, - äänen tallentamiseen ja toistamiseen, - hidastuksiin, - valaistukseen. II lisäys ELOKUVA-ALAN VÄLINEET Esimerkkiluettelo A. Välineet, kuten: - kaikenlaiset kamerat (filmi- ja elektroniset kamerat), - mittaus- ja tarkkailukojeet ja -laitteet (värähdysmittarit, nauhureiden testausjärjestelmät, yleismittarit, työkalulaatikot ja -laukut, vektorioskilloskoopit, videogeneraattorit jne.), - kameravaunut ja -puomit, - valaistusvälineet (valonheittäjät, muuntajat, jalustat), - leikkausvälineet, - äänen tai kuvan tallentamis- tai toistamislaitteet (nauhurit, kuvanauhurit ja kuvantoistolaitteet, mikrofonit, äänentarkkailulaitteet, kaiuttimet), - äänen tai kuvan tallentamisvälineet, tyhjät tai tallenteita sisältävät (tekijäluettelo, asematunnus, välimusiikki jne.), - raakakopiot, - lisälaitteet (kellot, ajanottokellot, kompassit, mikrofonit, äänentarkkailulaitteet, magneettinauhat, generaattorikoneistot, muuntajat, paristot ja akut, akunlataajat, lämmitys-, ilmastointi- ja tuuletuslaitteet jne.) - soittimet, puvut, lavasteet ja muut näyttämötarvikkeet, esiintymislavat, ehostustarvikkeet, hiustenkuivaajat. B. Edellä mainittuja tarkoituksia varten suunnitellut tai erityisesti sovitetut ajoneuvot. III lisäys MUUT VÄLINEET Esimerkkiluettelo A. Koneiden, laitteistojen, kuljetusvälineiden jne. kokoamiseen, testaamiseen, käynnistykseen, tarkkailuun, tarkistukseen, huoltoon tai korjaukseen käytettävät välineet, kuten: - työkalut, - lämpötilan, paineen, etäisyyden, korkeuden, pinta-alan, nopeuden jne. mittaus-, tarkistus- tai tarkkailuvälineet ja -kojeet, myös sähkölaitteet (volttimittarit, ampeerimittarit, mittakaapelit, vertaimet, muuntajat ja rekisteröintilaitteet jne.) sekä kaaviot, - laitteet ja välineet koneiden ja laitteistojen valokuvaamiseksi niiden asennuksen aikana ja sen jälkeen, - alusten katsastuksessa käytettävät välineet. B. Liikemiesten, työntutkijoiden, tuotannon ja kirjanpidon asiantuntijoiden sekä muiden samankaltaisten ammattien harjoittajien tarvitsemat välineet, kuten: - henkilökohtaiset tietokoneet, - kirjoituskoneet, - äänen tai kuvan lähettämis-, tallentamis- tai toistamislaitteet, - laskukojeet ja -laitteet. C. Topograafisia mittauksia tai geofyysisiä koekaivostuksia suorittavien asiantuntijoiden tarvitsemat välineet, kuten: - mittauskojeet ja -laitteet, - porausvälineet, - lähettämis- ja yhteydenpitovälineet. D. Saastumisentorjunnan asiantuntijoiden tarvitsemat välineet. E. Lääkärien, kirurgien, eläinlääkärien, kätilöiden ja muiden samankaltaisten ammattien harjoittajien tarvitsemat kojeet ja laitteet. F. Arkeologien, paleontologien, maantieteilijöiden, eläintieteilijöiden jne. tarvitsemat välineet. G. Taiteilijoiden, teatteriseurueiden ja orkesterien tarvitsemat välineet, kuten esityksissä tarvittavat esineet, soittimet, lavasteet ja puvut jne. H. Esitelmöitsijöiden esityksissään käyttämät havaintovälineet. I. Valokuvausmatkoilla tarvittavat välineet (kaikenlaiset valokuvauskojeet, kasetit, valotusmittarit, objektiivit, jalustat, akut, voimansiirtohihnat, akunlataajat, monitorit, valaistusvälineet, mallien tarvitsemat asut, asusteet ja tarvikkeet jne., J. Edellä mainittuja tarkoituksia varten suunnitellut tai erityisesti sovitetut ajoneuvot, kuten liikkuvat tarkkailuyksiköt, liikkuvat työpajat, liikkuvat laboratoriot jne. LIITE B.3 LIITE KULJETUSSÄILIÖISTÄ, KUORMAUSALUSTOISTA, PAKKAUSPÄÄLLYKSISTÄ, NÄYTTEISTÄ JA MUISTA KAUPALLISEN TOIMINNON YHTEYDESSÄ MAAHANTUODUISTA TAVAROISTA I LUKU Määritelmät 1 artikla Tässä liitteessä tarkoitetaan: a) kaupallisen toiminnon yhteydessä maahantuoduilla tavaroilla kuljetussäiliöitä, kuormalavoja, pakkauspäällyksiä, näytteitä, mainoselokuvia sekä kaikenlaisia kaupallisen toiminnon yhteydessä maahantuotuja tavaroita ilman että niiden maahantuonti muodostaisi itsessään kaupallista toimintoa; b) pakkauspäällyksillä kaikkia esineitä ja välineitä, joita käytetään tai jotka on tarkoitettu käytettäviksi, sellaisina kuin ne tuodaan maahan, tavaroiden pakkaamiseen, suojaamiseen, ahtaamiseen tai erottelemiseen, ei kuitenkaan irtotavarana maahantuotuja tavaroita (kuten olkea, paperia, lasikuituja, lastuja). Tähän eivät myöskään kuulu kuljetussäiliöt ja kuormalavat sellaisina kuin ne määritellään tämän artiklan c ja d kohdassa; c) kuljetussäiliöllä kuljetusvälinettä (laatikko, liikkuva säiliö tai muu niiden kaltainen väline): i) joka on kokonaan tai osittain suljettu tavaroiden säilyttämiseen tarkoitettu tila; ii) luonteeltaan pysyvä ja siten riittävän vahva soveltuakseen toistuvaan käyttöön; iii) erityisesti suunniteltu helpottamaan tavaroiden kuljetusta yhdellä tai useammalla kuljetustavalla tarvitsematta välillä purkaa tavaroita siitä; iv) suunniteltu helposti käsiteltäväksi, sitä kuljetusmuodosta toiseen siirrettäessä; v) suunniteltu helposti täytettäväksi ja tyhjennettäväksi; ja vi) jonka sisätilavuus on vähintään yksi kuutiometri. Termi "kuljetussäiliö" sisältää sen tyypin mukaiset tarvikkeet ja laitteet, jos niitä kuljetetaan kuljetussäiliön mukana. Termi "kuljetussäiliö" ei sisällä ajoneuvoja, niiden tarvikkeita tai varaosia, pakkauspäällyksiä eikä kuormausalustoja."Suurlavat" rinnastetaan kuljetussäiliöihin; d) "kuormausalustalla" välinettä, jolle voidaan ryhmittää tietty tavarapaljous siten, että se muodostaa yhden lastiyksikön sen kuljettamista tai mekaanisilla laitteilla tapahtuvaa käsittelyä tai pinoamista varten. Tämä väline muodostuu joko kahdesta toisiinsa välipalkeilla yhdistetystä pohjasta tai jalkojen varassa olevasta pohjasta tai myös ilmakuljetuksissa käytettävästä erityispohjasta; sen kokonaiskorkeus on rajoitettu siihen, mikä on välttämätöntä sen liikuttelemiseksi rullien päällä taikka haarukkatrukilla tai kuormausalustatrukilla; siinä voi olla ylärakenne tai se voi olla ilman ylärakennetta, e) näytteellä esineitä, jotka edustavat määrättyä luokkaa tavaroita, joita jo tuotetaan tuotettu tai jotka ovat malleja tavaroista, joiden valmistamista suunnitellaan, ei kuitenkaan samanlaiset saman henkilön maahantuomat tai samalle vastaanottajalle lähetetyt esineet sellaisissa määrissä, etteivät ne kokonaisuutena enää ole näytteitä kaupan tavanomaisten käytäntöjen mukaisesti; f) mainoselokuvalla tallenteita sisältäviä kuvantallentamisvälineitä, myös ääninauhoineen, jotka esittävät pääasiallisesti muun sopimuspuolen sijoittautuneen tai siellä vakituisesti asuvan henkilön myyntiin tai vuokralle tarjoamien tuotteiden tai välineiden laatua jatoimintaa näyttäviä kuvia, edellyttäen, että niitä näytetään mahdollisille asiakkaille eikä julkisissa saleissa, ja että ne tuodaan maahan pakkauksessa, joka sisältää enintään yhden jäljennöksen jokaisesta elokuvasta eikä kuulu merkittävämpään elokuvalähetykseen; g) sisäisellä liikenteellä sopimuspuolen tullialueen sisällä lastattujen tavaroiden kuljetusta saman sopimuspuo len tullialueen sisällä purkamista varten. II LUKU Soveltamisala 2 artikla Tämän yleissopimuksen 2 artiklan mukaisesti seuraaville kaupallisen toiminnon yhteydessä maahantuoduille tavaroille on myönnettävä väliaikainen maahantuonti: a) pakkauspäällykset, jotka joko tuodaan maahan täysinä ja jälleenviedään tyhjinä tai täysinä tai tuodaan maahan tyhjinä ja jälleenviedään täysinä; b) myös tavaroilla lastatut kuljetussäiliöt sekä väliaikaisesti maahantuotujen kuljetussäiliöiden tarvikkeet ja laitteet, jotka on joko maahantuotu kuljetussäiliön mukana erillisinä tai kuljetussäiliön mukana jälleenvietäviksi, tai jotka on maahantuotu erillisinä kuljetussäiliön mukana jälleenvietäviksi; c) tämän artiklan b kohdan mukaisesti väliaikaiseen maahantuontiin asetettujen kuljetussäiliöiden korjaamista varten maahantuodut varaosat; d) kuormausalustat; e) näytteet; f) mainoselokuvat; g) muut tavarat, jotka maahantuodaan tämän liitteen I lisäyksessä mainitussa tarkoituksessa kaupallisen toiminnon yhteydessä, mutta joiden maahantuonti ei itsessään muodosta kaupallista toimintoa. 3 artikla Tämän liitteen määräykset eivät vaikuta mitenkään kuljetussäiliöissä tai pakkauspäällisissä tai kuormausalustoilla kuljetettujen tavaroiden maahantuonnissa sovellettavaan sopimuspuolien tullilainsäädäntöön. 4 artikla 1. Tässä liitteessä myönnettyjen helpotusten soveltamiseksi: a) on ainoastaan sen henkilön, johon sovelletaan väliaikaista maahantuontia jälleenvietävä pakkauspäällykset. Niitä ei saa käyttää edes satunnaisesti sisäisessä liikenteessä; b) kuljetussäiliöissä on oltava tämän liitteen II lisäyksen edellytysten mukaiset merkit. Niitä voidaan käyttää sisäisessä liikenteessä, mutta tässä tapauksessa jokaisella sopimuspuolella on oikeus asettaa seuraavat ehdot: - reitti tuo kuljetussäiliön kohtuullisen suoraa tietä siihen paikkaan tai mahdollisimman lähelle sitä paikkaa, jossa maasta vietävät tavarat on lastattava tai josta kuljetussäiliö on jälleenvietävä tyhjänä, - kuljetussäiliötä ei käytetä kuin kerran sisäisessä liikenteessä ennen sen jälleenvientiä; c) kuormausalustat tai yhtä suuri määrä samanlaatuisia ja lähes samanarvoisia kuormausalustoja on ollut vietävä ennakkoon tai ne on vietävä tai jälleenvietävä myöhemmin; d) näytteiden ja mainoselokuvien on kuuluttava väliaikaisen maahantuonnin alueen ulkopuolelle sijoittautuneelle tai siellä vakituisesti asuvalle henkilölle ja ne on tuotava ainoastaan esiteltäviksi tai näytettäviksi väliaikaisen maahantuonnin alueella tilausten hankkimiseksi tälle samalle alueelle tuotavia tavaroita varten. Niitä ei saa myydä eikä käyttää tavanomaisella tavalla, paitsi niitä esiteltäessä, eikä niitä saa käyttää millään tavoin vuokrattuina eikä korvausta vastaan väliaikaisen maahantuonnin alueella; e) tässä liitteessä olevan I lisäyksen 1 ja 2 kohdassa tarkoitettujen tavaroiden käyttäminen ei saa muodostaa rahallista hyötyä tuottavaa toimintaa. 2. Jokaisella sopimuspuolella on oikeus olla myöntämättä väliaikaista maahantuontia kuljetussäiliöille, kuormausalustoille tai pakkauspäällyksille, jotka sopimuspuolen alueelle sijoittautunut tai siellä vakituisesti asuva henkilö on ostanut tai vuokrannut tai tehnyt niistä samankaltaisen sopimuksen. 5 artikla 1. Kuljetussäiliöiden, kuormausalustojen ja pakkauspäällysten väliaikainen maahantuonti sallitaan ilman tulliasiakirjaa ja vakuutta. 2. Henkilöltä, jolle väliaikainen maahantuonti myönnetään, voidaan kuljetussäiliöille annettavan tulliasiakirjan ja vakuuden sijasta vaatia kirjallista sitoumusta: i) toimittaa tulliviranomaisille heidän pyynnöstään yksityiskohtaiset tiedot jokaisen väliaikaiseen maahantuontiin asetetun kuljetussäiliön liikkeistä, mukaan lukien niiden väliaikaisen maahantuonnin alueelle tulopäivämäärät ja -paikat ja tältä alueelta poistumispäivämäärät ja -paikat tai luettelo kuljetussäiliöistä, jonka mukana on jälleenvientisitoumus; ii) maksaa väliaikaisen maahantuonnin edellytysten noudattamatta jättämistapauksissa mahdollisesti vaadittavat tuontitullit ja -verot. 3. Henkilöä, jolle väliaikainen maahantuonti myönnetään, voidaan kuormausalustoille ja pakkauspäällisille annettavan tulliasiakirjan vakuuden sijasta vaatia esittämään tulliviranomaisille kirjallinen sitoumus niiden jälleenviennistä. 4. Säännöllisesti väliaikaisen maahantuonnin menettelyä käyttävillä on oikeus esittää yleissitoumus. 6 artikla Kaupallisen toiminnon yhteydessä maahantuotujen tavaroiden jälleenvientimääräaika on vähintään kuusi kuukautta väliaikaisen maahantuonnin päivämäärästä. 7 artikla Jokaisella sopimuspuolella on oikeus tehdä varauma tämän yleissopimuksen 29 artiklassa määrätyin ehdoin tämän liitteen: a) 2 artiklaan sisältyvän enintään kolmen tavararyhmän osalta; b) 5 artiklan 1 kohdan osalta; 8 artikla Tämän liitteen lisäykset ovat liitteen erottamaton osa. 9 artikla Voimaantullessaan tämä liite kumoaa ja korvaa tämän yleissopimuksen 27 artiklan mukaisesti seuraavat yleissopimukset ja määräykset: - Genevessä 9 päivänä joulukuuta 1960 kansainvälisissä kuljetuksissa käytettyjen kuormausalustojen tullimenettelystä tehdyn eurooppalaisen yleissopimuksen, - Brysselissä 6 päivänä lokakuuta 1960 pakkauspäällysten väliaikaisesta maahantuonnista tehdyn tulliyleissopimuksen, - Genevessä 2 päivänä joulukuuta 1972 kuljetussäiliöistä tehdyn tulliyleissopimuksen 2 P11 artiklan ja liitteet 1(1 ja 2 kohdat) P3, - Genevessä 7 päivänä marraskuuta 1952 kaupallisten näytteiden ja mainosvälineiden maahantuonnin helpottamisesta tehdyn kansainvälisen yleissopimuksen 3, 5 ja 6 (1 b ja 2 alakohta) artiklan, niiden sopimuspuolten välillä, jotka ovat hyväksyneet tämän liitteen ja jotka ovat mainittujen yleissopimusten sopimuspuolia. I lisäys Edellä 2 artiklan g kohdan mukainen tavaraluettelo 1. Koeteltaviksi, tarkastettaviksi, kokeiltaviksi tai esiteltäviksi tarkoitetut tavarat. 2. Kokeiden, tarkastusten, kokeilujen tai esittelyjen suorittamisessa käytettävät tavarat. 3. Valotetut ja kehitetyt elokuvafilmit, positiivit ja muut tallenteita sisältävät kuvantallentamisvälineet, jotka on tarkoitettu katsottaviksi ennen niiden kaupallista käyttöä. 4. Filmit, magneettinauhat, magnetoidut filmit ja muut kuvan- tai äänentallentamisvälineet, jotka on tarkoitettu äänitettäviksi, päälleäänitettäviksi tai jäljennettäviksi. 5. Tallenteita sisältävät tiedontallentamisvälineet, jotka lähetetään ilmaiseksi ja jotka on tarkoitettu käytettäviksi automaattisessa tietojenkäsittelyssä. 6. Esineet (myös ajoneuvot), joita ei niiden luonteesta johtuen voida käyttää muuhun kuin määrätyn esineen mainostamiseen tai määrätyssä tarkoituksessa tapahtuvaan julkisuuden hankkimiseen. II lisäys Kuljetussäiliöiden merkitsemiseen liittyviä määräyksiä 1. Seuraavat merkinnät on tehtävä kestävästi sopivaan ja hyvin näkyvään paikkaan kuljetussäiliöihin: a) omistajan tai pääasiallisen käyttäjän tunnus; b) omistajan tai käyttäjän omaksuma kuljetussäiliön tunnistamismerkki ja -numerot; ja c) kuljetussäiliön oma paino, mukaan lukien kaikki pysyvästi kiinnitetyt varusteet. 2. Maa, johon kuljetussäiliö kuuluu, voidaan ilmoittaa joko täysin kirjaimin tai maan ISO alpha-2 -tunnuksella, josta säädetään kansainvälisessä ISO 3166 -standardissa, tai vielä kansainvälisessä tieliikenteessä käytettyjen ajoneuvojen rekisteröintimaan osoittavalla tunnuksella. Jokainen maa voi määrätä kansallisessa lainsäädännössään nimensä tai tunnuksensa käytöstä kuljetussäiliöissä. Omistajan tai käyttäjän tunnistaminen voidaan varmistaa joko merkitsemällä nimi tai käytännön vakiinnuttama merkki, ei kuitenkaan sellaisilla merkeillä kuin tunnuksilla tai lipuilla. 3. Jotta kuljetussäiliöissä olevia tunnistamismerkkejä ja -numeroita voitaisiin pitää pysyvästi merkittyinä muovilehteä käytettäessä, on seuraavat edellytykset täytettävä: a) on käytettävä korkealaatuista tarranauhaa. Kerran paikoilleen kiinnitetyn nauhan vetolujuuden on oltava heikompi kuin tarrautumisvoiman, niin että on mahdotonta poistaa nauhaa sitä vahingoittamatta. Valamismenetelmällä valmistettu nauha täyttää nämä vaatimukset. Kalanterimenetelmällä valmistettua nauhaa ei voida käyttää; b) jos tunnistamismerkkejä ja numeroita on muutettava, vaihdettava nauha on irrotettava kokonaan ennen kuin uusi nauha kiinnitetään. Uuden nauhan kiinnittäminen jo liimatun nauhan päälle on kiellettyä. 4. Tämän lisäyksen 3 kohdan määräykset muovilehden käyttämisestä kuljetussäiliöiden merkitsemiseen eivät estä muiden kestävien merkintätapojen käyttämistä. LIITE B.4 LIITE TUOTANTOTOIMINNON YHTEYDESSÄ MAAHANTUODUISTA TAVAROISTA I LUKU Määritelmä 1 artikla Tässä artiklassa tarkoitetaan "tuotantotoiminnon yhteydessä maahantuoduilla tavaroilla" 1) a) takomuotteja, kuvalaattoja, muotteja, piirroksia, suunnitelmia, malleja ja muita niiden kaltaisia esineitä, b) mitta-, tarkastus- ja tarkistusvälineitä ja muita niiden kaltaisia esineitä, c) erikoistyökaluja ja -välineitä, jotka on tuotu maahan tavaroiden valmistusmenettelyssä käytettäviksi; ja 2) "korvaavilla tuotantovälineillä" välineitä, laitteita ja koneita, jotka toimittaja tai korjaaja, tapauksesta riippuen, asettaa asiakkaan käyttöön samanlaisten tavaroiden toimittamista tai korjaamista odotettaessa. II LUKU Soveltamisala 2 artikla Tämän yleissopimuksen 2 artiklan mukaisesti tuotantotoiminnan yhteydessä maahantuoduille tavaroille on myönnettävä väliaikainen maahantuonti. III LUKU Erinäisiä määräyksiä 3 artikla Tässä liitteessä myönnettyjen helpotusten soveltamiseksi: a) tuotantotoiminnon yhteydessä maahantuotujen tavaroiden on kuuluttava väliaikaisen maahantuonnin alueen ulkopuolelle sijoittautuneelle henkilölle ja niiden on oltava tarkoitettuja tälle alueelle sijoittautuneelle henkilölle; b) koko tämän liitteen 1 artiklan 1 kohdassa tarkoitetun tuotantotoiminnon yhteydessä maahantuotujen tavaroiden käytöstä aiheutuva tuotanto tai osa siitä (kansallisen lainsäädännön määräysten mukaisesti) on vietävä väliaikaisen maahantuonnin alueelta; c) korvaavat tuotantovälineet on väliaikaisesti ja ilmaiseksi asetettava väliaikaisen maahantuonnin alueelle sijoittautuneen henkilön käyttöön joko viivästyneiden tai korjattavien tuotantovälineiden toimittajan toimesta tai hänen aloitteestaan. 4 artikla 1. Tämän liitteen 1 artiklan 1 kohdassa tarkoitettujen tavaroiden jälleenvientimääräaika on vähintään 12 kuukautta väliaikaisen maahantuonnin päivämäärästä. 2. Korvaavien tuotantovälineiden jälleenvientimääräaika on vähintään kuusi kuukautta väliaikaisen maahantuonnin päivämäärästä. LIITE B.5 LIITE KASVATUKSELLISESSA, TIETEELLISESSÄ TAI KULTTUURITARKOITUKSESSA MAAHANTUODUISTA TAVAROISTA I LUKU Määritelmät 1 artikla Tässä liitteessä tarkoitetaan: a) kasvatuksellisessa, tieteellisessä tai kulttuuritarkoituksessa maahantuoduilla tavaroilla tieteellistä ja opetusaineistoa, merimiesten viihdytysaineistoa sekä kaikkia muita kasvatuksellisen, tieteellisen ja kulttuuritoiminnan yhteydessä maahantuotuja tavaroita. b) Jäljempänä a kohdassa: i) tieteellisellä ja opetusaineistolla malleja, välineitä, laitteita, koneita ja niiden lisälaitteita, joita käytetään tieteellisessä tutkimuksessa ja opetuksessa tai ammattikoulutuksessa; ii) merimiesten viihdytysaineistolla kansainvälisessä meriliikenteessä olevan ulkomaisen aluksen toimintaan tai huoltoon merellä liittyvissä tehtävissä olevien henkilöiden kulttuuri-, kasvatus-, virkistys-, uskonnolliseen tai urheilu- toimintaan tarkoitettuja välineitä. Tämän liitteen I, II ja III lisäyksessä on esimerkkiluettelot vastaavasti "opetusaineistosta", "merimiesten viihdytysaineistosta" ja "muusta kasvatuksellisessa, tieteellisessä tai kulttuuritarkoituksessa maahantuoduista tavaroista". II LUKU Soveltamisala 2 artikla Tämän yleissopimuksen 2 artiklan mukaisesti väliaikainen maahantuonti on myönnettävä: a) ainoastaan kasvatuksellisessa, tieteellisessä tai kulttuuritarkoituksessa maahantuoduille tavaroille; b) edellä a kohdan mukaisesti väliaikaiseen maahantuontiin asetettuun tieteelliseen ja opetusaineistoon liittyville varaosille, sekä tämän aineiston huoltamiseksi, tarkastamiseksi, mittaamiseksi tai korjaamiseksi erityisesti valmistetuille työkaluille. III LUKU Erinäisiä määräyksiä 3 artikla Tässä liitteessä myönnettyjen helpotusten soveltamiseksi: a) kasvatuksellisessa, tieteellisessä tai kulttuuritarkoituksessa maahantuotujen tavaroiden on kuuluttava väliaikaisen maahantuonnin alueen ulkopuolelle sijoittautuneelle henkilölle ja oltava hyväksyttyjen laitosten maahantuomia käyttötarkoituksen huomioon ottaen kohtuullisina määrinä. Niitä ei saa käyttää kaupallisiin tarkoituksiin; b) merimiesten viihdytysaineistoa on käytettävä kansainvälisessä meriliikenteessä olevilla ulkomaisilla aluksilla tai se on purettava väliaikaisesti aluksesta miehistön käytettäväksi maissa tai maahantuotava käytettäväksi merimieskodeissa, -kerhoissa ja -virkistystiloissa, joita ylläpitävät joko viralliset elimet tai uskonnolliset tai muut rahallista voittoa tavoittelettomat järjestöt, sekä uskonnonharjoittamispaikoissa, joissa pidetään säännöllisesti merimiesjumalanpalveluksia. 4 artikla Tieteellisen ja opetusaineiston ja merimiesten viihdytysaineiston väliaikainen maahantuonti sallitaan ilman tulliasiakirjaa ja vakuutta. Tarvittaessa voidaan vaatia tavaraluetteloa ja kirjallista jälleenvientisitoumusta tieteellisen ja opetusaineiston osalta. 5 artikla Kasvatuksellisessa, tieteellisessä tai kulttuuritarkoituksessa maahantuodun aineiston jälleenvientimääräaika on vähintään 12 kuukautta väliaikaisen maahantuonnin päivämäärästä. 6 artikla Jokaisella sopimuspuolella on oikeus tehdä varauma tämän yleissopimuksen 29 artiklassa säädetyin edellytyksin tämän liitteen 4 artiklan tieteellistä ja opetusaineistoa koskevien määräysten osalta. 7 artikla Tämän liitteen lisäykset ovat liitteen erottamaton osa. 8 artikla Voimaantullessaan tämä liite kumoaa ja korvaa tämän yleissopimuksen 27 artiklan mukaisesti Brysselissä 1 päivänä joulukuuta 1964 merimiesten viihdytysaineistosta tehdyn tulliyleissopimuksen, Brysselissä 11 päivänä kesäkuuta 1968 sopimuksen tieteellisen aineiston väliaikaisesta maahantuonnista tehdyn tulliyleissopimuksen ja Brysselissä 8 päivänä kesäkuuta 1970 opetusaineiston väliaikaisesta maahantuonnista ehdyn tulliyleissopimuksen, niiden sopimuspuolten välillä, jotka ovat hyväksyneet tämän liitteen ja jotka ovat mainittujen yleissopimusten sopimuspuolia. I lisäys Esimerkkiluettelo a) Äänen tai kuvan tallentamis- tai toistamislaitteet, kuten: - dia- tai rainaprojektorit, - filmiprojektorit, - piirtoheittimet ja pintakuvanheittimet, - nauhurit, kuvanauhurit ja kuvaputket, - sisäiset televisiot. b) Äänen tai kuvan tallennusvälineet, kuten: - diapositiivit, rainat ja mikrofilmit, - elokuvafilmit, - äänitallenteet (ääninauhat, äänilevyt), - kuvanauhat. c) Erikoisvälineet, kuten: - kirjastoja varten tarkoitettu kirjallisuus- ja audiovisuaalinen aineisto, - pyörillä liikkuvat kirjastot, - kielilaboratoriot, - simultaanitulkkausvälineet, - mekaaniset tai elektroniset ohjelmoidun opetuksen välineet, - erityisesti vammaisten opetukseen tai ammatilliseen koulutukseen suunnitellut esineet. d) Muut välineet, kuten: - seinätaulut, pienoismallit, kaaviokuvat, kortit, kartat, valokuvat ja piirustukset, - näytöstarkoituksiin suunnitellut kojeet, laitteet ja mallit, - opetustarkoituksiin valmistetut esinekokoelmat, joiden mukana on opetuksellista kuva- tai äänitietoaineistoa (opetusvälinelaukut), - kojeet, laitteet, työkalut ja konetyökalut teknistä tai ammattiopetusta varten, - pelastuspalveluvälineet, tähän tarkoitukseen suunnitellut tai erityisesti sovitetut ajoneuvot mukaan lukien, joita käytetään pelastuspalveluhenkilökunnan koulutukseen. II lisäys Esimerkkiluettelo a) Kirjat ja painotuotteet, kuten: - kaikenlaiset kirjat, - kirjekurssit, - sanoma- ja aikakauslehdet, - satamien viihdytysmahdollisuuksia selostavat tiedotuslehtiset. b) Audiovisuaalinen aineisto, kuten: - äänen ja kuvan toistamislaitteet, - nauhurit, - radio- ja televisiovastaanottimet, - kaikenlaiset projektorit, - äänilevyt ja nauhoitteet (kielikurssit, radio-ohjelmat, tervehdykset, musiikki ja viihde), - valotetut ja kehitetyt filmit, - diapositiivit, - kuvanauhat. c) Urheiluvälineet, kuten: - urheiluvaatteet, - pallot, - mailat ja verkot, - kansipelit, - yleisurheiluvälineet, - voimisteluvälineet. d) Pelit ja harrastusvälineet, kuten: - seurapelit, - soittimet, - harrastelijateatterin tarvikkeet, - maalaus-, kuvanveisto-, puu- ja metallityö- sekä matonvalmistusvälineet. e) Uskonnonharjoitusvälineet. f) Viihdytysaineiston osat, varaosat ja tarvikkeet. III lisäys Esimerkkiluettelo Tavarat, kuten: 1) näyttelijäseurueille tai teattereille maksuttomana lainana lähetetyt puvut ja näyttämötarvikkeet; 2) konserttitaloille tai orkestereille maksuttomana lainana lähetetyt musiikkipartituurit. LIITE B.6 LIITE MATKUSTAJIEN HENKILÖKOHTAISISTA TAVAROISTA JA URHEILUKÄYTTÖÖN MAAHANTUODUISTA TAVAROISTA I LUKU Määritelmät 1 artikla Tässä liitteessä tarkoitetaan: a) matkustajalla kaikkia henkilöitä, jotka menevät väliaikaisesti muun sopimuspuolen alueelle, jossa heillä ei ole tavanomaista asuinpaikkaansa, matkailu-, urheilu-, liikeasia-, ammattikokous-, terveys-, opiskelutarkoituksissa, jne; b) henkilökohtaisilla tavaroilla kaikkia uusia tai käytettyjä tavaroita, joita matkustajan voidaan kohtuudella olettaa tarvitsevan henkilökohtaista käyttöään varten matkansa aikana, ottaen huomioon tämän matkan kaikki olosuhteet, ei kuitenkaan kaupallisiin tarkoituksiin maahantuotuja tavaroita. Esimerkkiluettelo henkilökohtaisista tavaroista on tässä liitteessä olevassa I lisäyksessä; c) urheilukäyttöön maahantuoduilla tavaroilla urheilutarvikkeita ja muita välineitä, joita matkustajien on tarkoitus käyttää urheilukilpailujen tai näytösten tai harjoitusten yhteydessä väliaikaisen maahantuonnin alueella. Esimerkkiluettelo näistä tavaroista on tämän liitteen II lisäyksessä. II LUKU Soveltamisala 2 artikla Tämän yleissopimuksen 2 artiklan mukaisesti henkilökohtaisille tavaroille ja urheilutarkoituksessa maahantuoduille tavaroille on myönnettävä väliaikainen maahantuonti. III LUKU Erinäisiä määräyksiä 3 artikla Tässä liitteessä myönnettyjen helpotusten soveltamiseksi: a) matkustajan on maahantuotava henkilökohtaiset tavaransa itse mukanaan tai matkatavaroissaan (myös erillään tulevissa matkatavaroissa); b) urheilutarkoituksessa maahantuotujen tavaroiden on kuuluttava väliaikaisen maahantuonnin alueen ulkopuolelle sijoittautuneelle tai sen ulkopuolella pysyvästi asuvalle henkilölle ja ne on tuotava käyttötarkoitus huomioon ottaen kohtuullisina määrinä. 4 artikla 1. Henkilökohtaisten tavaroiden väliaikainen maahantuonti sallitaan ilman tulliasiakirjaa ja vakuutta, ei kuitenkaan niiden tavaroiden joista kannettavien tuontitullien ja -verojen määrä on korkea. 2. Urheilutarkoituksessa maahantuotujen tavaroiden osalta voidaan, aina kun se on mahdollista, hyväksyä tavaraluettelo ja kirjallinen jälleenvientisitoumus tulliasiakirjan ja vakuuden sijasta. 5 artikla 1. Henkilökohtaisten tavaroiden jälleenviennin on tapahduttava viimeistään silloin, kun ne maahantuonut henkilö poistuu väliaikaisen maahantuonnin alueelta. 2. Urheilutarkoituksessa maahantuotujen tavaroiden jälleenvientimääräaika on vähintään 12 kuukautta väliaikaisen maahantuonnin päivämäärästä. 6 artikla Tämän liitteen lisäykset ovat liitteen erottamaton osa. 7 artikla Voimaantullessaan tämä liite kumoaa ja korvaa tämän yleissopimuksen 27 artiklan mukaisesti New Yorkissa 4 päivänä kesäkuuta 1954 tullihelpotuksista matkailun hyväksi tehdyn yleissopimuksen 2 ja 5 artiklan määräykset niiden sopimuspuolten välillä, jotka ovat hyväksyneet tämän liitteen ja ovat mainitun yleissopimuksen osapuolia. I lisäys Esimerkkiluettelo 1. Vaatteet. 2. Henkilökohtaisen hygienian hoitoon tarkoitetut tavarat. 3. Henkilökohtaiset korut. 4. Valokuvaus- ja elokuvauskojeet sekä kohtuullinen määrä filmiä ja lisälaitteita. 5. Kannettavat diapositiivi- tai filmiprojektorit lisälaitteineen sekä kohtuullinen määrä diapositiiveja tai filmejä. 6. Videokamerat ja kannettavat kuvanauhurit sekä kohtuullinen määrä nauhoja. 7. Kannettavat soittimet. 8. Kannettavat levysoittimet sekä levyjä. 9. Kannettavat äänen taltioimis- ja toistamiskojeet, sanelukoneet mukaan lukien, sekä nauhoja. 10. Kannettavat radiovastaanottimet. 11. Kannettavat televisiovastaanottimet. 12. Kannettavat kirjoituskoneet. 13. Kannettavat laskukoneet. 14. Kannettavat henkilökohtaiset tietokoneet. 15. Kiikarit. 16. Lastenvaunut. 17. Vammaisten pyörätuolit. 18. Urheiluvälineet ja -varusteet, kuten teltat ja muut retkeilyvälineet, kalastusvälineet, vuorikiipeilyvälineet, sukellusvälineet, metsästysaseet sekä panoksia, moottorittomat polkupyörät, alle 5,5 metrin pituiset kanootit tai kajakit, sukset, tennismailat, tyrskylaudat, purjelaudat, golfvälineet, deltasiivet ja riippuliitimet. 19. Kannettavat dialyysikojeet ja samankaltaiset lääkintäkäyttöön tarkoitetut laitteet sekä niiden kanssa käytettävät, kertakäyttöiset tavarat. 20. Muut selvästi henkilökohtaiset tavarat. II lisäys Esimerkkiluettelo A. Yleisurheiluvälineet, kuten: - aidat, - keihäät, kiekot, seipäät, kuulat, moukarit. B. Palloiluvälineet, kuten: - kaikenlaiset pallot, - kaikenlaiset mailat, - kaikenlaiset verkot, - maalipylväät. C. Talviurheiluvälineet, kuten: - sukset ja sauvat, - luistimet, - kaikenlaiset kelkat, - curlingvälineet. D. Kaikenlaiset urheiluvaatteet, -jalkineet, -käsineet ja -päähineet. E. Vesiurheiluvälineet, kuten: - kanootit ja kajakit, - purje- ja soutuveneet, airot ja melat, - vesisukset ja purjeet. F. Ajoneuvot, kuten: - autot, - moottoripyörät, - moottoriveneet. G. Eri tapahtumia varten tarvittavat välineet, kuten: - urheiluaseet ja ampumatarvikkeet, - moottorittomat polkupyörät, - jouset ja nuolet, - miekkailuvälineet, - voimisteluvälineet, - kompassit, - paini- ja judomatot, - painonnostovälineet, - ratsastusvälineet, ravirattaat, - riippuliitimet, deltasiivet, purjelaudat, - kiipeilyvälineet, - esityksiä säestämään tarkoitetut musiikkikasetit. H. Apuvälineet, kuten: - tulosten mittaus- ja näyttövälineet, - veri- ja virtsa-analyysitarvikkeet. LIITE B.7 LIITE MATKAILUMAINONTA-AINEISTOSTA I LUKU Määritelmät 1 artikla Tässä liitteessä "matkailumainonta-aineistolla" tarkoitetaan tavaroita, joiden tarkoituksena on kannustaa yleisöä käymään ulkomailla, erityisesti osallistumaan niissä kulttuuri-, uskonnollisiin, matkailu-, urheilu- tai ammatillisiin kokouksiin tai tilaisuuksiin. Esimerkkiluettelo tästä aineistosta on tämän liitteen lisäyksessä. II LUKU Soveltamisala 2 artikla Tämän yleissopimuksen 2 artiklan mukaisesti matkailumainonta-aineistolle on myönnettävä väliaikainen maahantuonti, ei kuitenkaan tämän liitteen 5 artiklassa tarkoitetulle aineistolle, jolle myönnetään tuontitulli- ja -verovapaus. III LUKU Erinäisiä määräyksiä 3 artikla Tässä liitteessä myönnettyjen helpotusten soveltamiseksi matkailumainonta-aineiston on kuuluttava väliaikaisen maahantuonnin alueen ulkopuolelle sijoittautuneelle henkilölle ja se on tuotava maahan käyttötarkoitus huomioon ottaen kohtuullisina määrinä. 4 artikla Matkailumainonta-aineiston jälleenvientimääräaika on vähintään 12 kuukautta väliaikaisen maahantuonnin päivämäärästä. 5 artikla Seuraavalle matkailumainonta-aineistolle myönnetään tuontitulli- ja -verovapaus: a) asiakirjat (taitettavat mainokset, esittelylehtiset, kirjat, aikakauslehdet, opaskirjat, kehystetyt ja kehystämättömät julisteet, kehystämättömät valokuvat ja valokuvasuurennokset, kuvitetut tai kuvittamattomat maantieteelliset kartat, ikkunakuultokuvat), jotka on tarkoitettu ilmaiseen jakeluun, jos ne sisältävät enintään 25 prosenttia yksityisiä kaupallisia mainoksia ja jos ne on ilmeisesti tarkoitettu yleisiin mainonta-tarkoituksiin; b) virallisten matkailujärjestöjen julkaisemat tai niiden kustantamina julkaistut ulkomaisten hotellien luettelot ja vuosikirjat ja ulkomaisten kuljetuspalvelujen aikataulut, jos nämä asiakirjat on tarkoitettu ilmaiseen jakeluun ja jos ne sisältävät enintään 25 prosenttia yksityisiä kaupallisia mainoksia; c) kansallisten matkailujärjestöjen nimeämille valtuutetuille edustajille tai vastaaville lähetetty tekninen aineisto, jota ei ole tarkoitettu jaettavaksi, eli vuosikirjat, puhelinluettelot, hotelliluettelot, messuesitteet, vähäarvoiset käsityötuotenäytteet, aineistoa museoista, yliopistoista, terveyskylpylöistä tai muista niitä vastaavista laitoksista. 6 artikla Tämän liitteen lisäys on liitteen erottamaton osa. 7 artikla Voimaantullessaan tämä liite kumoaa ja korvaa tämän yleissopimuksen 27 artiklan mukaisesti New Yorkissa 4 päivänä kesäkuuta 1954 tullihelpotuksista matkailun hyväksi tehdyn yleissopimuksen lisäpöytäkirjan, joka liittyy matkailuasiakirjojen ja matkailuaineiston maahantuontiin niiden sopimuspuolten välillä, jotka ovat hyväksyneet tämän liitteen ja ovat mainitun pöytäkirjan sopimuspuolia. Lisäys Esimerkkiluettelo 1. Esineet, jotka on tarkoitettu asetettavaksi näytteille virallisten kansallisten matkailujärjestöjen valtuuttamien edustajien tai näiden määräämien asiamiesten toimistoissa tai väliaikaisen maahantuonnin alueen tulliviranomaisten hyväksymissä muissa paikoissa: taulut ja piirustukset, kehystetyt valokuvat ja valokuvasuurennokset, taidekirjat, maalaukset, kaiverrukset tai kivipiirrokset, veistokset ja kuvakudokset sekä muut samankaltaiset taideteokset. 2. Näytteille panoa varten tarkoitetut välineet (lasikaapit, tuet ja samankaltaiset esineet) niiden käyttöön tarvittavat mekaaniset ja sähkölaitteet mukaan lukien. 3. Dokumenttifilmit, äänilevyt, ääninauhat ja muut ilmaisesityksiä varten tarkoitetut äänitallenteet, lukuun ottamatta niitä, joiden aihe viittaa kaupalliseen mainontaan ja niitä, joita myydään yleisesti väliaikaisen maahantuonnin alueella. 4. Kohtuullinen määrä lippuja. 5. Dioramat, pienoismallit, diapositiivit, painolaatat ja valokuvanegatiivit. 6. Kohtuullinen määrä näytteitä kansallisista käsityötuotteista, kansallispuvuista ja muista samankaltaisista kansankulttuuriin liittyvistä esineistä. LIITE B.8 LIITE RAJALIIKENTEESSÄ MAAHANTUODUISTA TAVAROISTA I LUKU Määritelmät 1 artikla Tässä liitteessä tarkoitetaan: a) rajaliikenteessä maahantuoduilla tavaroilla - tavaroita, joita raja-asukkaat vievät mukanaan harjoittaessaan ammattiaan (käsityöläiset, lääkärit, jne.), - raja-asukkaiden henkilökohtaisia tai talouteen kuuluvia tavaroita, joita he tuovat korjattaviksi, käsiteltäviksi tai valmistettaviksi, - väliaikaisen maahantuonnin alueen rajavyöhykkeen sisällä olevien kiinteistöjen hyödyntämiseen tarkoitettuja välineitä, - pelastustoimien (kuten tulipalo, tulva) yhteydessä maahantuotua, julkiselle järjestölle kuuluvaa aineistoa; b) rajavyöhykkeellä maarajan viereistä tullialuetta, jonka kansallinen lainsäädäntö määrittelee ja jonka rajat erottavat rajaliikenteen muusta liikenteestä; c) raja-asukkailla raja-vyöhykkeelle sijoittautuneita tai siellä vakituisesti asuvia henkilöitä; d) rajaliikenteellä raja-asukkaiden suorittamia maahantuonteja kahden rinnakkaisen rajavyöhykkeen välillä. II LUKU Soveltamisala 2 artikla Tämän yleissopimuksen 2 artiklan mukaisesti rajaliikenteessä maahantuoduille tavaroille on myönnettävä väliaikainen maahantuonti. III LUKU Erinäisiä määräyksiä 3 artikla Tässä liitteessä myönnettyjen helpotusten soveltamiseksi: a) rajaliikenteessä maahantuotujen tavaroiden on kuuluttava väliaikaisen maahantuonnin alueen viereisen tullialueen raja-asukkaalle; b) väliaikaisen maahantuonnin alueen viereisellä raja vyöhykkeellä asuvien, tällä alueella sijaitsevia maita hyödyntävien raja-asukkaiden on käytettävä kiinteistöjen hyödyntämiseen tarkoitettuja välineitä. Näitä välineitä on käytettävä maatöiden tai metsätöiden tekemiseen, kuten puun ajamiseen tai kuljettamiseen tai kalanviljelyyn; c) korjaus-, käsittely- tai valmistusrajaliikenne ei saa olla luonteeltaan kaupallista. 4 artikla 1. Rajaliikenteessä maahantuotujen tavaroiden väliaikainen maahantuonti sallitaan ilman tulliasiakirjaa ja vakuutta. 2. Jokainen sopimuspuoli voi tehdä rajaliikenteessä maahantuotujen tavaroiden väliaikaisen maahantuonnin riippuvaksi näiden tavaroiden luettelon ja kirjallisen jälleenvientisitoumuksen jättämisestä. 3. Väliaikainen maahantuonti voidaan myös myöntää yksinkertaisen, tullitoimipaikassa pidettävään rekisteriin tehdyn merkinnän perusteella. 5 artikla 1. Rajaliikenteessä maahantuotujen tavaroiden jälleenvientimääräaika on vähintään 12 kuukautta väliaikaisen maahantuonnin päivämäärästä. 2. Kiinteistöjen hyödyntämiseen tarkoitetut välineet on kuitenkin jälleenvietävä työn valmistuttua. LIITE B.9 LIITE HUMANITAARISESSA TARKOITUKSESSA MAAHANTUODUISTA TAVAROISTA I LUKU Määritelmät 1 artikla Tässä liitteessä tarkoitetaan: a) humanitaarisessa tarkoituksessa maahantuoduilla tavaroilla lääketieteellis-kirurgista ja laboratorioaineistoa sekä avustuslähetyksiä; b) avustuslähetyksillä kaikkia luonnonkatastrofin tai sen kaltaisten onnettomuuksien uhrien avustamiseksi lähetettyjä tavaroita, kuten ajoneuvoja tai muita kulkuneuvoja, peittoja, telttoja, esivalmistettuja taloja tai muita, kiireellisesti tarvittavia tavaroita. II LUKU Soveltamisala 2 artikla Tämän yleissopimuksen 2 artiklan mukaisesti humanitaarisessa tarkoituksessa maahantuoduille tavaroille on myönnettävä väliaikainen maahantuonti. III LUKU Erinäisiä määräyksiä 3 artikla Tässä liitteessä myönnettyjen helpotusten soveltamiseksi on: a) humanitaarisessa tarkoituksessa maahantuotujen tavaroiden on kuuluttava väliaikaisen maahantuonnin alueen ulkopuolelle sijoittautuneelle henkilölle ja ne on lähetettävä maksuttomana lainana; b) lääketieteellis-kirurgisen ja laboratorioaineiston on oltava tarkoitettu sairaaloihin tai muihin terveyslaitoksiin, jotka tarvitsevat niitä kiireellisesti poikkeusolosuhteiden vuoksi, jos tätä aineistoa ei ole riittävästi saatavilla väliaikaisen maahantuonnin alueella; c) avustuslähetysten on oltava tarkoitettu väliaikaisen maahantuonnin alueen toimivaltaisten viranomaisten hyväksymille henkilöille. 4 artikla 1. Lääketieteellis-kirurgisen ja laboratorioaineiston osalta voidaan, aina kun se on mahdollista, hyväksyä tavaraluettelo ja kirjallinen jälleenvientisitoumus tulliasiakirjan ja vakuuden sijasta. 2. Avustuslähetysten väliaikainen maahantuonti myönnetään vaatimatta tulliasiakirjaa ja vakuutta. Tulliviranomaiset voivat kuitenkin vaatia näiden tavaroiden luettelon sekä kirjallisen jälleenvientisitoumuksen jättämistä. 5 artikla 1. Lääketieteellis-kirurgisen ja laboratorioaineiston jälleenvientimääräaika määrätään tarpeet huomioon ottaen. 2. Avustuslähetysten jälleenvientimääräaika on vähintään 12 kuukautta väliaikaisen maahantuonnin päivämäärästä. LIITE C LIITE KULKUNEUVOISTA I LUKU Määritelmät 1 artikla Tässä liitteessä tarkoitetaan: a) kulkuneuvoilla kaikkia aluksia (myös lotjia ja proomuja, myös aluksessa kuljetettavia sekä ilmatyynyaluksia), ilma-aluksia, maantieajoneuvoja, joissa on moottori (myös pyöriä, joissa on moottori, perävaunuja, puoliperävaunuja ja ajoneuvoyhdistelmiä), ja liikkuvaa rautatiekalustoa, sekä niiden varaosia, lisälaitteita ja tavanomaisia varusteita, jotka ovat kulkuneuvossa, mukaan lukien erityisvälineet tavaroiden lastaamiseksi, purkamiseksi, käsittelemiseksi ja suojaamiseksi; b) kaupallisella käytöllä henkilöiden vastikkeellista kuljettamista tai tavaroiden teollista tai kaupallista kuljettamista, myös vastikkeellista; c) yksityisellä käytöllä asianomaisen henkilön ainoastaan henkilökohtaista tarvetta varten suorittamaa käyttämistä, ei kuitenkaan mitään kaupallista käyttöä; d) sisäisellä liikenteellä väliaikaisen maahantuonnin alueella kuljetettaviksi otettujen henkilöiden tai lastattujen tavaroiden kuljettamista siten, että henkilöiden kuljetus päättyy ja tavarat puretaan tämän saman alueen sisällä. e) tavanomaisilla säiliöillä valmistajan kaikkia asianomaisen kulkuneuvon kaltaisia kulkuneuvoja varten tarkoittamia säiliöitä, joiden kiinteä varustus sallii tietyn kaltaisen polttoaineen suoran käyttämisen sekä liikuttamaan kulkuneuvoa että tarvittaessa käyttämään jäähdytys- ja muita järjestelmiä kuljetuksen aikana. Tavanomaisilla säiliöillä tarkoitetaan myös kulkuneuvoihin sovitettuja säiliöitä, jotka sallivat muun kaltaisten polttoaineiden käyttämisen sekä muihin järjestelmiin sovitettuja säiliöitä, joilla kulkuneuvoja voidaan varustaa. II LUKU Soveltamisala 2 artikla Tämän yleissopimuksen 2 artiklan mukaisesti väliaikainen maahantuonti on myönnettävä: a) kaupallisessa tai yksityisessä käytössä oleville kulkuneuvoille; b) jo väliaikaisesti maahantuodun kulkuneuvon korjaamisessa tarvittaville maahantuoduille varaosille ja varusteille. Korvatut osat ja varusteet, joita ei jälleenviedä, kannetaan tuontitullit ja -verot, jollei niitä käsitellä jollakin tämän yleissopimuksen 14 artiklassa tarkoitetulla tavalla. 3 artikla Säännölliset kulkuneuvojen huoltotoimet ja korjaukset, jotka ovat tulleet tarpeellisiksi määräpaikkaa kohti suuntautuvan tai väliaikaisen maahantuonnin alueen sisällä tehtävän matkan aikana ja jotka on tehty väliaikaisen maahantuonnin aikana, eivät muodosta tämän yleissopimuksen 1 artiklan a kohdan mukaista muutosta. 4 artikla 1. Väliaikaisesti maahantuotujen kulkuneuvojen tavanomaisten säiliöiden sisältämät polttoaineet sekä näiden kulkuneuvojen tavanomaiseen kulutukseen tarkoitetut voiteluöljyt saadaan tuoda maahan tuontitulleitta ja -veroitta ja soveltamatta niihin tuontikieltoja tai -rajoituksia. 2. Kaupalliseen käyttöön tarkoitettujen moottorikäyttöisten maantieajoneuvojen osalta jokaisella sopimuspuolella on kuitenkin oikeus määrätä enimmäismäärät väliaikaisesti maahantuotujen moottorikäyttöisten maantieajoneuvojen tavanomaisissa säiliöissä alueelleen tuontitulleitta ja -veroitta ja tuontikieltoja ja -rajoituksia soveltamatta tuoduille polttoaineille. III RYHMÄ Erinäisiä määräyksiä 5 artikla Tässä liitteessä myönnettyjen helpotusten soveltamiseksi: a) kaupalliseen käyttöön tarkoitettujen kulkuneuvojen on oltava rekisteröityjä muulla alueella kuin väliaikaisen maahantuonnin alueella, väliaikaisen maahantuonnin alueen ulkopuolelle sijoittautuneen tai sen ulkopuolella vakituisesti asuvan henkilön nimissä, ja tällaiselta alueelta toimintaansa harjoittavien henkilöiden on tuotava ne maahan ja käytettävä niitä; b) yksityiseen käyttöön tarkoitettujen kulkuneuvojen on oltava rekisteröityjä muulla alueella kuin väliaikaisen maahantuonnin alueella, väliaikaisen maahantuonnin alueen ulkopuolelle sijoittautuneen tai sen ulkopuolella vakituisesti asuvan henkilön nimissä, ja tällaisella alueella vakituisesti asuvien henkilöiden on t